
A  Nyugat  nyomdája   Budapest,   IX  ,  Lónyay-utca  18. 


A  MOLNÁR  ES  GYERMEKE. 


Eszembe  jut  halottak  napján 
Egy  régi,  régi  bus    rege, 
Volt  egyszer  egy  szigorú  molnár 
Es  annak  volt  egy  gyermeke. 
Darabot  irtak  az   esetrül 
Es  rég  volt,  istenuccse  rég, 
Amikor  első  izben  láttam 
A  molnárt  és  a  gyermekét. 

E  szinműről  annyit  tudok  csak. 
Hogy  fölvonul  sok  néma  váz 
S  a  borzalomnak  fűszeréül 
Egy  ifjú  folyton  furulyáz, 
így  volt  ez  őseink  korában 
S  azóta  minden  nemzedék 
Nagy  tisztelettel  megtekinti 
A  molnárt  és  a  gyermekét. 

Tegnapelőtt,  hogy  lefeküdtem 
S  nyomasztó  volt  a  méla  csend, 
Agyam  előtt  a   félhomályban 
Két  szürke  árnyék  megjelent. 
Az  egyiken  blúz,  kurta  szoknya, 
A  másikon  nadrág,    zeke  .  .  . 
„Niiii"  —    susogtom    meglepődve 
„A  molnár  és  a   gyermeke." 


„Ugy  van"   —  felelt   fájdalmas  arccal 
A  férfi,  sóhajtván  nagyot  — 
„Akit  ma  minden  szinpadon  lát, 
A  molnár,  kérem,  én  vagyok. 
Oh  könyörüljön  meg  mirajtunk 
S  mentse  meg,  kérem,  ha  lehet. 
Az  örök  élet    gyötrelmétül 
A  molnárt  és  e  gyermeket." 

„Mióta  bolygunk  a  világon 
Ez  öltözetben,   tudj'  az  ég. 
A  mi  helyünkben,  istenuccse, 
Mindenki  meghalt  volna  rég. 
De  minket  föltámaszt  a   sorsunk 
Minden  november    elsején  — 
Nagyságos  ur,  óh  könyörüljön, 
A  molnáron  s  a  gyermekén." 

„Öreg  vagyok  már,  végelaggott, 
A  csontom  hallhatón  zörög, 
Ez  a  leány  is  (már  anyóka  !) 
Csak  pihenésért    könyörög. 
Föllépnünk  most  már  Budapesten 
Egy  évben  egyszer,  nem  elég  — 
Ma  öt  szinházban  hússzor  adják 
A  molnárt  és  a  gyermekét." 

„Ha    enne  szives  protegálni, 
Hogy  hagyjanak  már   békiben  .  .  . 
Szavamra  mondom,  állatkinzás. 
Hogy    lelkünk    még    ma  sem   pihen, 


EMLÉKKÖNYVBE. 


A  világ  egy  versenypálya, 
Mi  vagyunk  a  labda  rajt 
Es  a  Sors,  a  labdarugó 
Erre  rugdal,  arra  hajt. 

Végre  jő  az  utolsó  gól 
Es  a  játék    vége  bus, 
Halál  ellen  nincs  orvosság, 
Halál  ellen  nincs  kapus. 


11 


TAVASZ. 


Most  már  azonban  semmi  kétség : 

Elmúlt  a  tél,  el  a  sötétség, 

A  napsugár 

Kószálva  jár 

A  házsorok  között. 

Es  a  legfrissebb  zöldbe   öltözött 

Pesti  fák  alatt 

Andalogva  halad 

A  sétáló  közönség. 

Nincs  panasz. 

Valóban  itt  a  szép  tavasz, 

Epp  oly  varázsos,  mint  tavaly  volt. 

Illata,  szine  ugyanaz. 

Egy  kávéháznak  ablakába 

Ülök  mogorván,  buta,  kába 

Fejjel,  szegény 

Poéta  én 

S  mert  a  tavasz,  mint  théma  is  örök, 

Világos,  hogy  most  róla  körmölök. 

Es  meghatott 

Sorokat  irok  rólatok 

Tavaszi  gyönyörök. 

Alattomban 

Azonban 

Mig  készül  e  tavaszi  zsoltár: 

Bennem  a  költővel 

Harcol  a  nyárspolgár, 

Egymással  hajbakap  a 

Poéta  és  családapa. 

A  kettő  közül  győzni,  hogy  ki  iog 

Az  egyelőre  még  titok. 

Ti  kis  virágok,  fák,  ti  zöldek, 

Mint  költő  ujjongva  köszöntlek. 

Azonban,  mint   családapának 

Elönti  szivemet  a  bánat, 

Mivel  a  fenti 

Tavaszi  hangulat  már  azt  jelenti, 

Hogy  drága  nőmnek  uj  kalap  kell 

Es  uj  cipő  az  uj  ruhához 

(Különben  az  asszony  elátkoz.) 

A  gyerekeknek  —  hat  van  eddig  — 

Be  kell  szerezni  hatszor  ennyit 

Es  ráadásul  kell  hat  uj  felöltő  .  .  . 

(No  most  beszélj,  lirai  költő  !) 

„Oh,  szó  sincs  róla,  nagyszerű  remek. 

Amikor  a  madárka  csicsereg, 

A  lomb  alól 

A  csalogány  búsongva  szól 

Es  az  akácfa  illatát 

Sodorja  be  az  enyhe  szél 

Az  ablakunkon  át." 

(Eddig  a  költő  beszél, 

De  tőle  átveszi  a  szót 

A  férj-családapa  legott 

S  elkeseredve  kezdi  el  :) 

„Bizony,  bizony  nyaralni  kell, 

Fürdőre  menni 

S  mert  háztartást  az  asszony  nem  vezet, 

Hotelban  enni ! 

Súlyos,  de  drága  élvezet  .  .  ." 

Tollamra  folyton  uj  gondok  tolulnak, 

Oh  szép  tavasz,  mint  költő  ugy  szeretlek. 

Amennyire,  mint  családapa,  unlak. 

Bárhogy  tűnődöm,  bárhogyan  merengek, 

Szivemnek  egyik  érzése  sem  enged, 

Mig  vágyaimat  rimbe  öltöm, 

Nyári  lakáson  tépelődöm. 

Oh  átkozott  ravasz. 

Kétélű  tavasz  : 

Mint  költő  áhítattal  üdvözöllek, 

Mint  családapa  undorodom  tőled. 

DAL  AZ  INDIÁNOKRÓL. 


Midőn  beáll  a  nyári  hő. 

Az  indiánus  Pestre  jö 

Es  bevonul  a  Tattersallba, 

Melyet  egy  hétig  tart  megszállva. 

Fején  hatalmas,  tarka  toll, 
Naponta  kétszer  lovagol, 
Délután  annak,  aki  gyermek, 
Este  viszont  a  felnőtteknek. 

Ha  a  mutatvány  véget  ér, 
Hazavonul  minden  fehér. 
De  az,  akinek  réz  a  bőre. 
Az  nem  megy  haza  egyelőre. 

Ugyanis  az,  ki  indián, 

Az  szórakozni  is  kivan. 

Mivel  az  indiáni  pálya 

A  szórakozást  ki  nem   zárja. 

Az  indián  ilyenkor  egy 
Barátságos  kocsmába  megy 
S  távol  az  édes,  messzi  hontól, 
A  végtelen  prérikre  gondol. 

Mert  szive  bús,  honvágy-gyötört, 
Megiszik  egy  hordócska  sört, 
Aztán  serényen  viszi  lába 
Egy  második  nyájas   kocsmába. 

A  bőre  réz,  az  arca  zord, 
Megiszik  húsz  butélia    bort. 
Aztán  serényen  viszi  lába 
Tovább  a  harmadik  kocsmába. 

Itt  a  torkába,  mint  zseni, 
Sok  sok  pezsgőt  kezd    önteni 
S  marokra  kapja  thomahawkját. 
Hogy  a  pincérek  meg  ne  rakják. 

Onnan  az  indiánus   egy 
Vidám  kis  kávéházba  megy, 
A  vad  nyugat  fia  nem  dőre. 
Tehát  ott  áttér  a  likőrre. 

Ilyenkor  jut  eszébe,  hajh. 
Hogy  otthon  gyérül,  fogy  a  faj, 
Van  egyre  jobban  kihalóban  .  .  . 
Ezen  segitni  kell  valóban. 

Mivel  ezen  segitni  kell, 
Néhány  liter  likőrt  lenyel, 
Aztán  szerelmi  vágyban  égve, 
Kiáll  az  utca  szögletére. 

Ha  arra  jő  egy  szende  nő 
Udvariasan  kérdi  ő  : 

„Nincs    kifogása,    hogyha  —    pardon ! 
önnel  a  fajomat  fentartom  ?" 

Ha  a  mulatság  véget  ér, 
Az  indián  pihenni  tér. 
E  mutatványokat  pedig, 
Buffalo-Billnek  nevezik. 

VICINÁLIS 


Az  ember  akármit  csinál  is 

A  vicinális, 

Mégis  csak  vicinális, 

Vagyis  oly  szerkezet. 

Melyben  a  lassúság, 

A  bűzzel  vív  tusát 

S  a  forróság  a  füsttel  fog  kezet. 

A  nyaraló  családapa, 

Ki  lakást  másutt  nem  kapa, 

Csupán  a  vicinális  mellett, 

(Mert  finomabb  helyre  nem  tellett.) 

Naponkint  kétszer, 

Hetenkint  tizenkétszer 

Megélvezi  e  jármüvet. 

Az  ökör,  amely  rág  füvet, 

Oh,  családapa,  nálad 

Százszor  okosabb  állat. 

Mert  ő  legföljebb  gyalog 

Andalog, 

Te  pedig 

—  Oh,  iszony  !  — 

Vicinálison 

Mégy  Bendegűztelepig. 

Jól  tudom, 

Az  ökör  is  megy  néha  vasúton, 

Sőt 

A  sors,  a  mostoha, 

Többnyire  Bécsbe  küldi  őt. 

Hogy  ott  belőle  marhahús  legyen. 

De  vicinálison  nem  megyén 

Az  ökör  soha. 

Nem.  Nem. 

A  családapa  ellenben, 

Megy  konokul,  kitartón. 

Számára  nincs  pardon. 

Az  élesszemü  kalauz. 

Ki  a  vonattal  ide-oda  usz'. 

Bezsúfolja  őt  egy  kupéba. 

Amelyben  már  egész  sereg 

Családfentartó  kesereg 

Azon,  hogy  ez  már  mégse  tréfa. 

Az  életét  sirva  átkozza  el  .  .  . 

De  hát  mitévő  legyen  a  szegény  ? 

Tavaly  is  igy  volt,  az  idén 

Megint  nyaralni  kell. 

Kora  reggel. 

Vagy  ha  jő  az  alkonyat, 

Egy  lökéssel, 

Zökkenéssel, 

Neki  indul  a  vonat. 

Sietned  kell  mind  a  kétszer, 

Mert  lekésel 

Es  nem  megy 

Vonat,  óránkint  csak    egy. 

Száll  a  szikra,  fojt  a  fűst, 

Az  ablakon. 

Hallgatagon 

Beözönlik  a  korom 

S  te,    szenvedő  magyarom 

Azon  vagy  már,  hogy  fejed  a  falba  üsd. 

Izzó,  poros  az    országút. 
Rajta,  mint  a  csiga  száguld 
A  vicinális  veled. 
Ki  a  falut  kedveled 
S  dúskálsz  nyári  örömökben. 
Néha  ráz   és  néha  zökken. 
Sebességben  egyre  csökken 
Ez  az  ádáz  masina. 
Annak,  aki  beletéved, 
Fáj  a  háta,  az  ina. 

De  hát  nyáron  ez  az  élet ! 

Es  ha  ráz  is,   ha  cibál  is. 

Véled  akármit  csinál  is, 

Akárhova  —  merre  lök 

A  vicinális 

Akármifajta  : 

Örök 

Gyönyör  annak,   aki  nem  ül  rajta. 

NYÁRI  NÁTHA. 


Az  ember  egyszer  átáz, 

Egyszer  átfáz 

Es  erre  elfogja  egy  ádáz, 

Cudar    nátha, 

Mely  aztán  oly  soká  tart, 

Mint  hosszú  ezredévek  átka. 

Hogyha  náthás  vagy  tavasszal, 
Bánatodban  megvigasztal 
Az  a  hit,  hogy  jő  a  nyár, 
Ámde  hogyha  nyáron   kaptad 
Azt  a  náthát,  ugy  nem  adhat 
Vigaszt  néked  semmi  már. 

Mert  az  ilyen  nátha  konok, 
Konokabb  mint  a  rokonok, 
Akik  vendégségbe  főleg 
Akkor  jönnek. 

Mikor  nagyon  kellemetlenek. 
Ilyen  ez  a  nátha  nyáron. 
Minden  modor    minden  áron 
Állandóan  orrodon  lebeg. 

Hol  fogott  el  nem  is  sejted, 
Ugy  jön,  mint  egy  elfelejtett 
Régen  látott  jó  barát. 

Nem  lehet  lerázni  könnyen, 

Ragaszkodik  hozzánk  szörnyen, 

Szeretettel  karol  át, 

Velünk  fekszik  és  velünk  kel 

Es  akárhová  megyünk  el. 

Hűségesen  elkisér, 

Velünk  egy  test,  velünk  egy  vér. 

Barát,  rokon,  hitves,  testvér 

E  náthával  föl  nem  ér. 

A  szemünk  sir,  mint   az  ég 

Nyári  zápor  idején. 

Belül  forrunk 

Es  az  orrunk. 

Alkonyati  pirban  ég. 

Az  agyunk  zúg 

S  mint  maró  lúg, 

Csipi  orcánkat  a  köny. 

Itt  nincs  flegma,  nincs  közöny. 

Nincs  megadás,  türelem. 

Ahol  ez  a  nátha  pusztít. 

Fű  ott  többé  nem  terem. 

Itt  mit  sem   érünk 

A  reménnyel, 

A  nátha  jő, 

De  sohse  mén  el. 

Prüszkölsz  tőle, 

De  sohse  gyógyulsz  ki  belőle. 

Olyan  ez,  mint  az  első  szerelem, 

Melynek  emléke  mindörökkön  él, 

Magános  éjszakákon  megjelen 
S  a  balga  szívben  uj  életre  kél. 

O  nátha,  nátha, 

Hűség  virága  ! 

Te  önzetlen,  te  kitartó  barát, 

Aki  kitartasz  mindig  velünk  együtt  ! 

Neked  köszönhetjük. 

Az  orrok  biborát. 

Te  állandó,  te  mindig  újra  friss. 

Te  elkísérsz  a  sir  gödrébe  is. 

Sőt  a  sir  homálya 

Se  nyel 

Téged  el, 

örökkön  élsz  és  fiuról-apára 

Es  apáról-fiura  szállsz  .  .  . 

Most  is  nekem  rohantál   uj  erővel  .  . 
Lobogó  zsebkendővel 
Köszöntelek.  Üdvöz  légy  náthaláz ! 

A  FEHÉR  RUHA. 


Van-e  szebb  dolog  nyáron, 

Mint  a  fehér  ruha, 

Melyet  hord  minden  árban  s  minden  áron 

Az,  ki  reád  valamit  ad. 

Fenséges  divat  ? 

Tehát  ez  a  fehér  ruha 
Selyemből,  ha  készült,  puha, 
Vászonbul,  ha  készült,  kemény. 
Azonban  a  közvélemény 
Szerint  teljesen  egyre  mén, 
Hogy  az  előkelő  gavallér. 
Keményet  hord-e  vagy  puhát? 
Apacs-gallér 
Egésziti  ki  a  fehér  ruhát. 

Van  még  egy  harmadik  eset, 

Melyről  megemlékezni  kell 

És  ez  a  flanell. 

(E  cikk  keresett.) 

Akkor  a  ruha  félkemény. 

Azonban  a  közvélemény 

Szerint  teljesen  egyre  mén. 

Hogy  az  előkelő  lovag, 

Keményet  hord-e  vagy  csak  félkeményet? 

Az  is  látja,  aki  vak. 

Hogy  itt  csupán  a  szin  a  lényeg. 

E  ruha  könnyű,  e  ruha  kedves. 

Ha  a  nap  süt :   —   forró- 

Ha  megázik :   —   nedves. 

Beleveszi  rnagát  a  por, 

Beleveszi  magát  a  sár. 

De  hajh,  az  ember  oly  botor. 

Fehér  ruhát  ölt,  hogyha  jő  a  nyár. 

Kétszer,  ha  benne  jár, 

A  ruha  liliom-szine  oda  már, 

Kétes 

Foltokkal  lesz  pecsétes. 

Lesz  tarka-barka,  mint  virágos  árok. 

De  aki  magára  kapja. 

Mégis  nyugodtan  elmondhatja  : 

„Fehér  ruhában  járok." 

Utóbb  zöld  folttal  lesz  tele. 

Ha   frissen  mázolt  padra  ülsz  vele  ; 

A  fűbe  leheveredvén. 

Ugyanez  az  eredmény. 

A  hivatalba  ha  bemégy, 

Rászáll  ruhádra  a  légy. 

Hogy  csókokba  fürössze, 

(Fehér !  Cukorral  tévesztette  össze.) 

Itt 

Tintás  is  lesz  egy  kicsit. 

Az  utcán  egy  kis  kulimász 

Is  rája  mász. 

Egek,  mily  szörnyű  nász, 

Ha  egyesül  fehér  és  fekete ! 

De  ha  törik  és  ha  szakad 

(Pedig  szakad,  de  mennyire  szakad !) 

Még  mindig  fehér  ruha  a  neve. 

Ez  a  fehér  ruha  nagy  előnye, 

Előbb  elpusztul  a  mellénye, 

Aztán  a  nadrág, 

Melyet  a  moly  megrág. 

Végül  a  kabát 

Megy  az  enyészetbe  át. 

Már  ekkor, 

A  tisztes  öregkor 

(Egy  év,  nem  több !)  letépte  róla 

A  gombokat,  a  zsebeket, 

A  két  könyöke  is  beteg, 

A  szine  szintén  oda  rég, 

Most  feketénél    feketébb 

Bárhogy  szeretnél   szabadulni   tőle, 

Az  ószeres  érette  mit  sem  ad. 

De  mig  csak  egy  gomblyuknyi  van   belőle 

A  neve  mindörökre  megmarad. 

Hordod  te  is  és  hordom  én  is 
Es  hogyha  átél  harmincöt    nyarat : 
A  fehér  ruha  koromfeketén  is, 
örökre  csak  fehér  ruha  marad. 

NYÁRI  ÉJSZAKA. 


Tollam  azt  leírni  gyönge, 
Hogy  a  nyaraló-helyen, 
Hol  sok  pesti  van  jelen. 
Mily  magasztos  az  éj  csöndje  ! 
Nem  susog,  csak  pár  fa-ág, 
Isteni  a  némaság. 
Melyet  hóba-hébe, 
Egy  rövidke  pillanatra 
Csak  a  vicinális  gyatra 
Robogása  szakit  félbe. 

Nem  világos,   csak  pár  ablak, 

Itt-ott  a  kutyák  ugatnak, 

Üvöltenek 

Süvöltenek 

A  hold  felé,  mely  most  remek 

Ezüstfényben  tündököl. 

Vonitanak  mindenünnen. 

Mig  ezt  halljuk,  a  zsebünkben 

összeszorul  az  ököl. 

Lényünk  pukkad 

Ajakunkat 

Elhagyja  egy  szitok,  átok. 

De  azután  újra  csend  lesz, 

S  mi  élvezzük  ezt  a  kedves, 

Söt  fenséges  némaságot. 

Am  most  a  bokor  alól 

Valami   muzsika  szól, 

Halkan,  aztán  hangosabban, 

Dobog,  tülköl,  csattan,  pattan. 

Hogy  enné  meg   a  fene, 

Hisz  ez  katona-zene. 

Mely  a  szomszéd   kertbe'  hátul, 

Ömlik,  dől  a  grammofon  torkábul, 

Örömére  a  családnak, 

A  gonosznak,    a  gáládnak, 

Amely  minden   áldott  este 

Eme  zaj-géppel  mulat. 

Egyszerre,  mily  hangulat ! 

Mint  hogyha  csak  erre  lesne 

A  környéken   mind  a  ház. 

Megszólal   a  nyári  éjben, 

A  csöndesben,  a  sötétben, 

Grammofon  nem  egy,  de  száz. 

Itt  Caruso  hangja  csattog. 

Ott  a   „Jogász-csárdás"  pattog. 

Emitt 

Hallod  hegedűn  Vecseyt, 

Amott  fölzúg  a  játszi  dal : 

„Móric  maga  nekem 

Ilyen  fiatal  !" 

Végig  az  utakon,  a  tereken 

E  lemezek 

Bősz  hangja  rezeg. 

Köröskörül  sötétség, 

Az  ember  lelkét  elönti  a  kétség. 

Hogy  álmodik-e,  avagy  ébren 

Motoszkál  ez  a  hangtömeg  fülében  ? 

Mint  hogyha  konok, 

Bősz  démonok 

Visitanának,  vijjognának  szerte, 

A  háztetőn,  a  pincében,  a  kertbe' : 

És  nem  szűnik  a  pokolbeli  torna. 

Amott  megszólal   egy  kintorna, 

Itt  egy  vadászkürt  sóvárgón  eped, 

A  Vilja-dal 

Az  ember  szivébe  nyilai. 

De  ugy,  hogy  dobhártyánk  majd  megreped. 

Emitt  a  fésü-nóta  serceg. 

Majd  meg  belép  Bob  is,   a  herceg 

Egész  sereg 

Grammofon  nyekereg, 

Brekeg,  mekeg,  morog,  forog, 

Ilyen  zajt   százezer  torok 

Se  csap,  egyszerre   hogyha  bőg. 

Hol  vannak  azok  a  pogány, 

De  szép  idők. 

Mikor  a  nyári  éjjel  csöndjét, 

Más  nem  zavarta  csak  egy  gyöngéd 

(A  rim  kedvéért)  csalogány  ? 

HAZATÉRÉS. 


A  fáradt  fákról  egy-egy  vézna 
Sárga  levélke  lepereg, 
Az  országúton  méla  sorban 
Mennek  a  lomha  szekerek. 

Az  országúton  liba-sorban 
Mennek  a  méla  szekerek. 
Róluk  egy  dézsa,  egy-egy  bögre, 
Egy-egy   karosszék  lepereg. 

Megy-megy   az  őszi  félhomályban, 
Megy  befelé    a  karaván. 
Mely  ép  oly  hosszan  kifelé  ment 
Májusnak    egy  szép  hajnalán. 

Akkor  vigan   nyaralni  vitte, 
A  pesti  polgár  holmiját, 
Most  busán  viszi   Pestre  vissza, 
Az  őszi  félhomályon  át. 

Igen,  a  hervadás  fuvalma. 
Az  országúton  átsuhan, 
A  szekerekről  egy-egy  mosdó. 
Vagy  pianinó  lezuhan. 

A  szekér  ezzel  nem  törődik, 
Két  elaggott,  fásult  lova. 

Mihelyt  a  szekrény  is  leomlott, 
Megkönnyebbülten  megy  tova. 

A  kocsis  fáradtan  pipázik. 
Foga  közt  dörmög  és  dörög, 
A  szekerekről  egy  egy  asztal, 
Egy  ágy,  egy  váza  legörög. 

Az  esö  is    elkezd  zuhogni. 
Vég  nélkül,  mintha  öntenek, 
A  szekerekről  földre  roskad 
Egy  lámpa  és  egy  konyhaszék. 

A  kocsis  mellett  álmodozva. 
Merengve  ül  a  szobalány, 
(Többé  nem  az,  ki  kifelé  ment 
Májusnak  egy  szép  hajnalán. 

Hanem  azóta  ötödik  már, 
Vagy  hatodik,  sőt  hetedik), 
A  szekerekről   egynehány  tál, 
Kancsó,  tükör,  kép  leesik. 

Köröskörül  oly  szürke  minden, 
Ameddig  ellátsz   csupa  sár. 
Az  ég,  a  föld,  a  ló,  a  lámpa. 
Az  ágynemű,  a  szemhatár. 

A  kocsis  káromkodva  mondja. 
Hogy  ö  még  nem  pipált  ilyet, 
A  szekerekről  egy  könyvespolc, 
Egy  falióra  lesiet. 

Lassan  beáll  az  éj  sötétje, 
Megázott  minden,  ami  még 
A  szekerekről  idejében 
A  földre  el  nem  távozék. 

Az  ut  mentén  a  fák  suhognak, 
A  szél  süvölt,  a  szél  zokog, 
A  szekerekről,  ami  még  van 
És  lepotyoghat,  —  lepotyog. 

Közömbösen  a  kocsis  ül  csak 
Es  a  két  lő  megy  könnyedén 
A  szekerekről  záradékul 
Most  lezuhant  minden  edény. 

Köröskörül  romok,  foszlányok, 
Szilánkok,  roncsok,  cserepek. 
Amelyeken  borzongva  ülnek 
Nedves,  fakó,  bus  verebek. 

A  sok  veréb  az  elmúláson, 
A  pusztuláson  kesereg  •   .   . 
A  nyárspolgári  Hadak-útján 
Mennek  a  harci  szekerek. 

Az  ősz,  az  ősz  valóban  itt  van. 
Elmúlt  (s  milyen  hamar)  a  nyár. 
Holnap  a  fecskék  utrakelnek. 
Holnap  Kisasszony-napja  már. 

Ezt  megelőzve,  a   környékről, 
Hol  a  nyarat  töltötte  el, 

A  pesti  polgár  és  családja 
Pihent  erővel  útra  kel. 

A  villamos,  a  vicinális 
Szállitja  őket  Pest  felé, 
Ha  visszagondolnak  a  nyárra, 
A  szivük  megreped  belé. 

Mily    drága    is    volt    a  lakásuk, 
Es  csupa  füst  és  csupa  por, 
A  kertbe  nem  nyilt  más    virág,  csak 
Pipacs,  ugorka  és  kapor. 

A  kut  az  mindig  el  volt  rontva. 
Ezernyi  volt  a  galiba, 
Mihelyt  megvették,  egy-kettőre 
Már  el  volt  lopva  a  liba. 

Lámpák  az  utcán  sohsem  égtek. 
Nem  világitott,  csak  a  hold 
S  a  csendőr-patrull  minden  éjjel 
A  szobalánynak  udvarolt. 

No    és    a  szomszédok  .  .  .    nagy  isten  I 

A  fele  gőgös  és  begyes, 

A  másik  fele  közönséges 

S  a  két  fél  összesen  :  vegyes. 

A  pesti  polgár  és  családja 
Szivből  utálta  e  helyet : 
O  mért  is  nem  ment  Ostendébe 
Bivalylak  (vagy  telep)  helyett ! 

Ott  legalább  —  mondják  —  az  ember 
Kap  valamit  a  pénzeér', 
De  itt  nem  kap  csak  epe-ömlést, 
Mig  Budapestre  visszatér. 

A  nyárspolgári  Hadak-útján 
Vágtatnak  fürge  szekerek, 
Már  alig  van  valami  rajtuk 
S  az  is  a  földre  lepereg. 

Ezek  a  Pestre  visszatérő 
Szomorú  nyári  bútorok. 
Tavasszal  újra  útra  kelnek, 
Mivel  a  föld  tovább  forog. 

És  bárhogy  átkozódik  ősszel 
—  Régi  keservről  régi  dal  — 
Mire  az  uj  nyár  újra  eljön, 
A  pesti  már  megint  nyaral. 

S  bár  milliószor  konstatálja, 
Hogy  igy  tovább  ez  nem  mehet, 
Fölkeresi  megint  az  átkos 
Bivalylakot  (vagy  telepet.) 

Bár  újra,  már  előre  tudja, 
Hogy  mit  se  kap  a  pénzeér. 
De  azért  nyáron  mindig  elmegy 
Es  ősszel  mindig  visszatér. 

A  HUMORISTA. 


A  humorista  olyan  ember, 
Ki  humort  űz  szakértelemmel, 
Fején  kalappal  vagy  anélkül, 
Humorizál  mig  belekékül. 
Fején  anélkül  vagy  kalappal 
Humort  bocsát  ki  éjjel-nappal. 
Van  ezer  élce,  adomája  .  .  . 
Jóságos  ég,  be  ronda  pálya ! 

Midőn  a  humorista  reggel 
Tizenkét  óra  tájban  felkel. 
Azonnal  egy  kis  cikket  forral 
Es  nyakonönti  friss  humorral. 
Hogy  könnyitsen  a  fáradt  elmén 
Kissé  a  kávéházba  elmén. 
Ujjal  mutatnak  ott  reája  .  .  . 
Jóságos  ég,  be  ronda  pálya  I 

A  kávéházban  megebédel 
S  ha  elkészült  a  feketével, 
Azonnal  ujabb  cikket  forral, 
Es  nyakonönti  friss  humorral. 
Hogy  könnyitsen  a  fáradt  elmén 
Egy  másik  kávéházba  elmén, 

Hol  rendes  társasága   várja  .  .  . 
Jóságos  ég,  be  ronda  pálya  I 

Rosszkedvűen,  morogva  lép  be 
S  mert  nem  jut  semmi  az  eszébe 
Megint  egy  ujabb  cikket  forral, 
Es  nyakonönti  friss  humorral. 
Ahogy  az  élclapokba  festik 
A  tollat  rágja  késő  estig 
Es  fáj  a  gyomra,  fáj  a  mája  .  . . 
Jóságos  ég,  be  ronda  pálya ! 

Hogy  könnyitsen  a  fáradt  elmén 
Most  végre  vacsorázni  elmén, 
Megint  egy  ujabb  cikket  forral, 
Es  nyakonönti  friss  humorral. 
Az  agya  zug,  a  keze  reszket, 
Mig  azt  a  rongyos  humoreszket 
Az  agya  mélyéből  kivájja  .  .  . 
Jóságos  ég,  be  ronda  pálya ! 

A  vacsorát,  hogy  befejezte 
Egy  ujabb  kávéházba  kezd  be 
S  megint  egy  ujabb  cikket  forral, 
Es  nyakonönti  friss  humorral. 
Kell  a  humor  reggelre,  holnap, 
A  sok-sok  nyájas  olvasónak, 
Ki  a  kávéhoz  megkivánja  .  .  . 
Jóságos  ég,  be  ronda  pálya ! 

Es  átkozódva,  nyögve  sirva. 
Éjfélig  végre  meg  is  irja, 

A  cikk,  mit  reggel  óta  forral 
Most  le  van  öntve  friss  humorral, 
örvendve  tolla  gyözedelmén, 
Egy  végső  kávéházba  elmén, 
Pilláit  ott  álomra  zárja  .  .  . 
Jóságos  ég,  be  ronda  pálya ! 

NATHA-DAL. 


Meghűl  állat,  meghűl  ember, 
Mikor  eljő  a  november 
S  véle  jön  a  hives  ösz. 

Ur  és  delnő  ilyenformán 
Ragyogó  pirt  hord  az  orrán 
S  ez  csöppet  sem  gracióz. 

Eme  pirnak  okozója 

—  Orrunk  tőle  az  ég  óvja  — 

A  vad  nátha,  semmi  más. 

A  vad  nátha,  amely  ellen 
Tehetetlen,  lehetetlen 
Mindenféle  vény-irás. 

Most  is,  mikor  a  papiron 
Eme  versezetet  irom, 
Utóiért  már  boszuja. 

Szörnyű  közöttünk  a  tusa, 
Mert  a  nátha  bacillusa 
Orromba  már  bébuja. 

Ott  motoszkál  a  gonosszá, 
Sokkal  jobban  csiklandozza, 
Mint  a  legvadabb  tobák. 

Tanúim  az  összes  szentek. 
Hogy  tüsszentek,  csak  tüsszentek 
S  leszek  egyre  ostobább. 

Nem  hallok  már,  nem  látok  már. 
Elmém  botlik  és  botorkál, 
Zug  a  fejem,  mint  malom. 

Gondolkozni  sem  tudok  már, 
Bamba  vagyok,  mint  egy  rozmár. 
Nézni  rám  is  siralom. 

Szemem  sürü  könyben  úszik 
És  a  náthám  nem  búcsúzik, 
Hiven,  konokul  kitart. 

Küldözgetném,  kergetgetném. 
De  hiába,  nincs  eredmény. 
Szót  fogadni  nem  akart. 

Próbálgattam  nyájas  szóval, 
Patikábul  hozott  sóval 
Mindhiába,  nincs  hatás. 

Kisérőm  volt  mint  az  árnyék. 
Mintha  falra  borsót  hánynék. 
Annyit  ért  a  biztatás. 

Antipirin,  piramidon, 

Ma  is  szedem,  ma  is  szidom. 

Hogy  ilyesmit  nyelni  kell. 

Napok  óta  szörnyű  lázban 
Fenacetint  vacsoráztam  .  .  . 
Kellemetlen  eledel. 

Belőletek  annyit  ettem, 
Megkóstoltam  —  hihetetlen !  — 
Szalipirint  s  egyebet. 

Azt  kívánom  nekik  végül, 
Ostyában  vagy  ostya  nélkül, 
Okét  fene  egye  meg. 

Nincs  menekvés,  nincs  segitség. 
Akármennyit  sirok  itt  még, 
Ez  az  állapot  buta. 

Már  az  olvasó  is  látja. 
Hogy  ragaszkodik  e  nátha. 
Mint  a  leghivebb  kutya. 

Vagyok  hozzá  rossz,  goromba 
Mégis  ott  van  a  nyomomba, 
Hü  szemével  rám  nevet. 

Ragaszkodó,  drága  lélek, 
Elkisér  ez,  amig  élek 
S  azontúl  is  engemet. 

Hü  barátom,  jóba,  rosszba. 
Aki  nem  hagy  el  orozva, 
Tejtestvérem,  rokonom. 

Tudom,  egyszer  hogyha  végem, 
Bánatában  meghal  éhen 
Odakint  a  siromon. 

A  TÖKÉLETES  FELESÉG. 


Fején  kétméteres  kalap, 
Sok-sok  hamis  fürt  az  alatt, 
Fülébe  rengeteg  buton 
S  végig  a  József-köruton 
Kacéran,  tetszelegve  lép 
A  tökéletes  feleség. 

Minden  szezonban  tiz  ruha, 
Csipke,  selyem,  bársony,  puha, 
Másfél  tucat  finom  cipő 
Es  alsószoknya,  széditő, 
Mivelhogy  disztárgy,  nem  cseléd 
A  tökéletes  feleség. 

A  gyerekét  bonne  neveli, 
(O  zsurgondokkal  van  teli.) 
öt  órakor,  hacsak  lehet. 
Theázni  Gerbaudhoz  siet, 
Ott  ül  egy  sorba  vele,  még 
Húsz  tökéletes  feleség. 

A  kedves  férje  ezalatt 

Ugy  fárad,  izzad,  mint  a  vad. 

A  sok  adósság  kergeti 

S  belőle  lassan  kiszedi 

A  szivet,  májat  és  vesét 

A  tökéletes  feleség. 

Viszont  ha  csókolózni  kell, 
Férjét  akkor  sem  hagyja  el, 
Mert  csókot  mindig  szivböl  ád, 
így  boldogítja  az  urát 
Es  mind  a  három  kedvesét 
A  tökéletes  feleség. 

SZERELMES  UTCÁK. 


Vannak  Budapesten  utcák,  oly  sötétek, 
Amelyekben  némák  a  házak. 
Kapuik  aljában  rosszképü  cselédek, 
Kifestett  leányok  tanyáznak. 
Az  orcájuk  pirja :  ámitás,  hazugság. 
Hazudnak,  ha  sirnak,  nevetnek : 
Ezek  az  utcák  azok  az  utcák, 
Amelyekben  szeretnek. 

Az  est  ha  leszáll  és  az  utca  sötét  lesz. 
Léptek  kopogása   hallatszik 
Es  tódul  a  férfi,  a  csókokra  éhes, 
Hogy  csapjon  ugy  balkézre  lakzit. 
Vigyázva  körülnéz,  jaj,  jaj,  meg  ne  tudják 
Az  emberre  mindenhol  lesnek  .  .  . 
Ezek  az  utcák  azok  az  utcák, 
Amelyekben  szeretnek 

A  sürü  homályban  el-eltünedeznek 

Rejtélyes,  bizonytalan  árnyak, 

A  lámpa  világa  csak  pislogva  reszket, 

A  rendörök  dünnyögve  járnak. 

A  lányok  a  függönyt  lehúzni  is  lusták 

Az  ablakok  mindent  fölfednek  .  .  . 

Ezek  az  utcák  azok  az  utcák, 

Amelyekben  szeretnek. 

Vannak  Budapesten  utcák,  oly  sötétek, 

Amelyekben  minden  oly  álnok. 

És  ott  születik  meg  a  szégyen,  a  vétek 

S  örökre  meghalnak  az  álmok. 

A  lányok  komiszak,    a  férfiak  durvák, 

öt  perc  .  .  .  azután  elsietnek. 

Ezek  az  utcák  azok  az  utcák, 

Amelyekben  szeretnek. 

A  TÖKÉLETES  FÉRJ. 


Fején  a  tavalyi  kalap, 

Ujat  szegényke  sohse  kap, 

Ruhája  végig  csupa  folt, 

Egy  éve  múlt,    hogy  tiszta  volt, 

így  jár  s  nejére  igy  keres 

A  férj,  aki  tökéletes. 

Reggeltől  estig  egyedül 

Az  irodában  busán  ül, 

Ott  összead,  kivon,  szoroz 

S  ha  pénz  kell,  sikkaszt  és  oroz, 

Es  állandóan  alperes 

A  férj,    aki  tökéletes. 

Mig  neje  zsuron  kelepel, 
A  babyt  ő  ringatja  el. 
Az  egy  cseléddel  ő  pöröl 
Es  senkitől  sem  örököl 
Es  jámbor,  vékony  és  kehes 
A  férj,   aki  tökéletes. 

A  szerelem,   a  szerelem, 

Nem  tudja,   hogy  mi  fán  terem, 

Es  délben,  este,   délelőtt 

A  felesége  csalja  őt. 

De  a  nejére  sohse  les 

A  férj,  ki  tökéletes. 

Ha  kimenője  van  neki, 
A  vágya  hazakergeti, 
A  célja  a  cselédszoba, 
Mint  Romeo  lép  be  oda, 
Vigasztalást,  azt  ott  keres, 
A  férj,    aki  tökéletes. 

ÚJÉV. 


Midőn  az  évnek  vége  mar 
S  kezdődni  kezd  a  január. 
Tenéked  boldog    uj  esztendőt 
Kivan  a  gyermek  és  a  felnőtt. 

Hallasz  nem  egy  b.  u.  e^  k.-t, 

Megannyi  harsány  heurékat, 

Melyet  feléd  azok  kiáltnak, 

Kik  otthonodban  rádtaláltak. 

Pirkadni  alig  kezd  a  regg 
Már  közeleg  házmestered. 
Mint  házmesternek,  hivatása. 
Hogy  az  újévet  bébocsássa. 
Kaput  nyit  néki  nyájasan 
És  két  forintod  odavan. 
Utadra  ujabb  áldást  hintvén. 
A  vici  bekopogtat  szintén. 

Aztán  szinlelve  nagy  közönyt. 

A  lapkihordó  beköszönt. 

Munkás  kezébe  bényomintod 

Hálád  jeléül  a  forintot. 

Aztán  .  .  .  trara.  a  posta  jő. 

Trara,  trara,  mit  hozhat  ó? 

Boldog  újévet,  postakönyvet 

S  vagy  egy  forinttal  újra  könnyebb. 


48 


Szendén  pirulva,  mint  eper, 

Jő  az,  aki  kéményt  seper, 

Mint,  ki  előtte  járt,  a  többi, 

Az  obulust  ő  is  besöpri. 

A  füszer-ifju  s  a  tejes 

Azt  mondja  pénzedről:    „Helyes!" 

Belőled  a  baksist  kicserzi 

Az  is,  ki  hü  cseléded  szerzi. 

A  szobalány  és  a  dada, 
A  klubszolgák   ádáz  hada 
Ragaszkodással,   hódolattal 
Belőled  némi  pénzt  kiszabdal. 
A  sarki  hordár,  a  veres, 
Újévkor  szintén  fölkeres 
Es  mire  ismét  útra  perdül, 
Egy  koronát  hord  el  zsebedbül. 

A  mosónő  jő  sorra  most. 
Lemos  terólad  pár  hatost, 
A  borbélynál  a  vagdaló-had 
„Ujévi"-jét   lenyúzza  rólad. 
Mint  mostanság  szokásos  is, 
Eljő  a  vig  taxis-kocsis 
Nyaka  körül  egy  szörnyű  nagy  sál 
S  téged  két  koronára   taksál. 

Pincér  nem  egy,  de  tiz,  de  húsz 
Belőled  egy  kis  pénzt  kihúz, 
A  helyes  illemhelyes  néne 
Terólad    egy  kis  pénzt  kefél  le. 

A  kalauz,  a  jegyszedő, 
Valamit  szintén  elszed  ő, 
A  végrehajtó   is  betéved, 
O  is  kivan  boldog  újévet. 

Zsebedben  többé  nincs  vagyon. 
De  viszont  boldog  vagy  nagyon, 
Azzal,  amit  beléd,  de  főleg 
Azzal,  mit  elkivántak  tőled. 
A  gyönyöröd  nagy  méretű  : 
B.  u.  é.  k.  csak  négy  betű 
És  mégis    mennyi  rablás  fér  be 
Az  ábécé  négy  betűjébe  1 

ALAG. 


Itt  a  tavasz,  hivatalból 

Süt  a  nap, 

Uj  ruha  kell  az  asszonynak, 

Uj  kalap, 

A  gyereknek  uj  felöltő, 

Uj  cipő, 

Honnan  ?  Miből  ?  A  probléma 

Széditő. 

Fizetésünk,  ha  ugyan  van. 
Vajmi  gyér, 

Fühöz-fához  szaladgálunk 
Kölcsönér, 

De  segitőn  nem  nyújt  sem  pénzt. 
Sem   kezet 

Semmiféle  uzsorás  szö- 
vetkezet 

Bölcsen  ezért  rendelték  el 

Az  egek; 

Hogy  amidőn  eljönnek  a 

Melegek, 

Hosszu-hosszu  böjt  után  a 

Pecsenye  : 

Kezdődjék  a  telivérek 

Versenye. 


4» 

Ilyenkor  az  arc  derült,  a 

Szív  dagad, 

Uj  reményt  a  bus  magyarnak 

Csak  az  ad. 

Hogy  a  föntebb  már  emiitett 

Alapon, 

Holnap  lesz  az  első  verseny 

Alagon. 

Fantáziánk  ebbül  merit 
Ihletet, 

Alag  !  Verseny !   Hisz  ott  nyerni 
Is  lehet. 

Ha  van  hozzá  egy  kis  tőke- 
alapod, 

Az  asszonynak  ott  nyersz  ruhát, 
Kalapot. 

Mit  az  ember  egész  télen 

Kedv  ele, 

Óra,  bunda,  zálogházba 

El  vele  ! 

összegyűjtve  pár  szomorú 

Koronát, 

Bandukolhatsz  az  alagi 

Poron  át. 

Melletted  egy  borbélylegény 

Tipegett, 

Attól  kaptál  megbizható 

Tippeket, 

S  már  előre    bősz  örömmel 

Élvezed  : 

Ma  lendül  föl  az  anyagi 

Helyzeted. 

És  örülsz,  mint  fókának  az 

Eszkimó, 

Estére  már  lesz  cipő  és 

Lesz  cipó, 

Elsőnek  ha  beszalad  a 

Favorit, 

Boldogságod  mindörökre 

Kivirit. 

És  ha  nem  nyersz,  istenkém,  hát 

Az  se  baj, 

Tápláló  ez,  mint  a  tűznek 

Az  olaj. 

Mert  azontúl  minden  áldott 

Délután, 

Szorgalmasan  szaladgálsz  a 

Pénz  után. 

Régi  vágyrul  régi,  régi 

Nóta  ez, 

Hogy  a  vége  mégis  egy  nagy 

Kvóta  lesz. 

Es  a  sors,  ha  százszor  rug  is 

Alakon, 

Lesz  még  egyszer  kutyavásár 

Alagon ! 

A  KOLDUS. 


Már  gyakran  izgatott  a  kétség, 

Hogy  Budapesten,  mely  nyomorban  oly  dus 

Ahol  kevés  a  fény,  sok  a  sötétség. 

Mennyit  keres   átlag  egy  koldus  ? 

Egy  koldus,  aki  nem  templom  előtt 

De  forgalomban  gazdagabb  helyen 

Ugy  délután,  mint  délelőtt 

Egyforma  szorgalommal   van  jelen 

S  oly  buzgalommal,  amely  nem  lohad, 

Gyűjti  a  krajcárokat. 

Egy  téli  délután, 

Mikor  unottan  és  bután, 

Semmittevésben   elmerülten. 

Munkát  hajhászó  lázban, 

A  kávéházam  ablakában  ültem 

Es  megirható  thémákra   vadásztam  : 

A  véletlen,  a  költők  kegyes  atyja, 

Egy  koldust  állitott  az  ablakom  elé- 

A  szivem  megdobbant  belé ! 
Most  megfigyelem  ezt  az  embert,  végig. 
Egyúttal  mindjárt,  papiron, 
Körülményesen  megirom, 

Mindazt,  mi  körötte  történik. 

A  koldus   ott  állt  szépen, 

Ahogy  a  képeken  festik, 

Kalappal  kezében. 

Négy  órától  estig. 

Az,  aki  elhaladt  előtte, 

Leány  vagy  asszony,  barna,  szőke, 

Es  férfi,  ifjú,  gyermek,  agg, 

Es  kis  urak  és  nagy  urak, 

Es  biciklisták,  gyalogjárók, 

Es  képviselők,    grófok,  bárók, 

És  tanitók  és  tanarak, 

Es  bölcsek  ugy,  mint  szamarak, 

Es  fűszeresek   és   soffőrök, 

Es  katonák  és  pénzügyőrök, 

Allamvasuti  ellenőrök 

Es  vivómesterek,  vivőrök, 

Es  lakatosok,  szűcsök,  pékek, 

Es  zenedei   növendékek, 

Mind,  mind,  a  koldust  hogy  meglátta, 

Azonnal   a  zsebébe  nyúlt, 

A  krajcár  gomba-módra  hullt 

A  Danaidák  kalapjába. 

Mely  maradt  mindvégig  üres. 

Mivel  a  pénzt  a  koldus,    az  ügyes 

Egy  őrizetlen   pillanatba 

Zsebébe  rögtön  becsúsztatta. 

így  koldult  ő  az  alkonypirban. 
Percig  sem  szűnő  türelemmel, 
En  pedig  ott  bent  verset  irtam 
Es  megszámláltam  :  ezer  ember, 

Leány  meg  asszony,   barna,  szőke, 

Haladt  el  adakozóan  előtte. 

Világos  volt  az  eset : 

A  koldus  húsz  koronát  keresett. 

Éppen  annyit  mint  én. 

Mert  én  azalatt  versesen. 

Keservesen, 

A  kenyeremet  megkerestem  szintén. 

SZALMAÖZVEGYEK. 


Midőn  a  pesti  ablakok  közt 
Már  szaporodnak  a  legyek, 
Föltünedeznek  itt  is,  ott  is 
A  szalmaözvegyek. 

Derék,  kövér,  öreg  fiuk   ők 
Es  egyben  mindnyájan  egyek  : 
Nagyon  szeretnek  vigan  élni, 
A  szalmaözvegyek. 

Sürgősen  elküldik  az  asszonyt, 
Az  asszony  hadd  másszon  hegyet, 
Mig  kényelmesen  otthon  ülnek 
A  szalmaözvegyek. 

Az  asszonyt  küldik,  hadd  fürödjön 
S  a  szivük  hangosan  ketyeg. 
„O  szent  szabadság  !"    —   ezt  üvöltik 
A  szalmaözvegyek. 

A  férji  hűséget  ilyenkor. 
Ahol  mindent  megőrzenek  : 
A  molyintézetbe  akasztják 
A   szalmaözvegyek. 

Aztán  kecsesen  és  lizséren 
Vadászva  csőkot  s  más  kegyet, 

A  nőkért  kezdenek  hevülni 
A  szalmaözvegyek. 

Váltván  a  nyári  kabaréba 
S  a  téli  szinkörbe  jegyet, 
A  művészetet  támogatják 
A  szalmaözvegyek. 

Es  fölkarolva  egy  művésznőt 
Vagy  egy  molett  vig  özvegyet, 
Budára  mennek  vacsorázni 
A  szalmaözvegyek. 

Az  ő  dalukat  visszhangozzák 
Budán  a  tisztes,  vén  hegyek 
Es  rengeteg  pezsgőt  megisznak 
A  szalmaözvegyek. 

Reggel,  mire  hazavetődnek, 
Elmúlt  öt  óra  s  egy  negyed  .  .  . 
Es  az  ebédet   átalusszák 
A  szalmaözvegyek. 

Aztán  a  feleségnek  irnak 
Levelet,  mindennap  egyet. 
Ilyenkor  borzasztó  gyöngédek 
A  szalmaözvegyek  ! 

Es  Írják  :   „Nappal  sok  a   dolgom, 
Nem  tudom  este,  mit  tegyek  .  .  ." 
A  nőknél  is  jobban  hazudnak 
A  szalmaözvegyek. 

És  Írják  :   „Rád  gondolok  édes 
Es  tizkor  aludni  megyek  ..." 
Lelketlen  és  sötét  betyárok 
A  szalmaözvegyek. 

Aztán  a  dolgot  kezdik  unni, 
A  hátuk  fáj,  gyomruk  beteg, 
Lassankint  csöndesen  letörnek 
A  szalmaözvegyek. 

Egy  szép  napon  telegrafálnak  : 
„Jövök.  Mit  hozzak  ?  Mit  vegyek  ?" 
S  a  feleségükhöz  röpülnek 
A  szalmaözvegyek. 

Ok  is  fürödnek,  mint  az  asszony, 
Es  másznak  két  hétig  hegyet, 
Aztán  megint  elülről  kezdik 
A  szalmaözvegyek. 

SORSOLÁSI  VERSENY. 


Szomjazván  a  melegre, 
Szomjazván  a  napra, 
Két  órakor,  szombaton, 
Kimentem  Alagra. 

Urlovasok  versenye 
Izgatta  a  lelkem. 
Ezzel  szemben  nagyon  sok 
Port  és  füstöt  nyeltem. 

No  de  mindegy !  A  vasút 
Sebesen  kihorda, 
Volt  odakint  közönség, 
Tekintélyes  csorda. 

Négy  forintért  egy  jegyet 
A  kezembe  nyomtak. 
Sorsjegy  is  volt  hozzája, 
O  mi  dicső  szombat ! 

Elfeledtem  minden  bum, 
Bánatom,  keservem. 
Hisz  ma  lesz  a  legelső 
Sorsolási  verseny. 

Sorsolási  verseny  lesz, 
Kezdik  negyed  hétkor, 

Kisorsolnak  egy  lovat, 
Korunk  mégis  szép  kor. 

Aranyóra,  kép  helyett, 
Ezek  a  modernek, 
Most  már  lovat   sorsolnak, 
Most  már  lovat  nyernek. 

A  legelső  versenyben 
Duhaj  kedvem  támadt, 
Elvesztettem  az  első 
Harminc  koronámat. 

A  második  versenyben 
Szilaj  kedvem  támadt. 
Elvesztettem  második 
Harminc  koronámat. 

A  harmadik  versenyben 
Cifra  kedvem  támadt, 
Elvesztettem  harmadik 
Harminc  koronámat. 

A  negyedik  versenyben 
Kutya  kedvem  támadt, 
Elvesztettem  negyedik 
Harminc  koronámat. 

Az  ötödik  versenyben 
Cudar  kedvem  támadt. 
Elvesztettem  utolsó 
Harminc  koronámat. 

Éppen  ez  volt  a  hires 
Sorsolási  verseny, 
Mire  ez  is  véget  ért, 
Nem  volt  pénzem  egy  sem. 

Kezdődött  a  sorsolás, 
Kihúztak  egy  számot 
Es  egyszerre  eloszlott 
Szivemből  a  bánat. 

Az  a  szám   az  enyém  volt, 
1400  .  .  .  Éljen ! 
„Megnyertem  a  paripát !" 
Uvöltém  kevélyen. 

Megnyertem  a  telivért, 
Igaz  ángoI  fajta. 
Most  legalább  majd  haza 
Lovagolok  rajta. 

Megnyertem  a  telivért. 
Ez  hoz  engem  helyre. 
Isten  veled  versenytér 
Ráülök  a  pejre ! 

A  nyergébe  pattanván, 
Megfogtam  a  zablát, 
Éljenezett  a  tömeg. 
Meddig  a  szem  ellát. 

Es  ügetni  kezdtem  el 
Az  országút  szélin. 

Ugy  ügettem,  mint  Janek 
Avagy  maga  Aylin. 

Befordultam  Újpestre, 
Befordultam  Pestre, 
Itt  már  égett  minden  gáz, 
öreg  volt  az  este. 

Lipót-körut,   zálogház. 
Ez  volt  utam  célja. 
El  is  értem,  haj  de  ott 
Méla  lettem,  méla. 

Lipót-körut  ,  .  .    Megálltam 
Lovammal,  én,  árva. 
Ott  mosolyg  a  zálogház, 
Ámde   be  van  zárva. 

Mit  ér  nekem  ez  a  ló 
Akármilyen   Kincsem, 
Hogyha  be  sem  csaphatom. 
Mikor  pénzem  nincsen? 

Szénát,  zabot,  abrakot, 
Hol  kapok  hitelbe  ? 
Mit  csináljak  vele  most  ? 
Elvigyem  hotelbe? 

Itt  a  lő   a  nyakamon, 
Nincs  seholse  mentség. 
Fészkes  fene  egye  meg 
Az  ilyen  szerencsét ! 

Hogy  a  sors  e  nyereményt 
Rám  miért  is  mérte! 
öt  pengőért  eladom, 
Ki  ád  többet  érte? 

Itt  a  ló  a  nyakamon 
És  a  helyzet  tiszta, 
Egy  lő  ment  ki  Alagra 
Párjával  jött  vissza! 

KORZÓ. 


Ott,   ahol  a  vén  Dunának 

Hullámai  muzsikálnak, 

Hol  a  padok,  székek  állnak, 

De  a  villamos  szalad,  j 

Hol  az  aszfalt  sohse  porzó.  I 

Ott  virit  a  szivet-orzó. 

Mámorító  déli  korzó 
Félig  kopasz  fák  alatt. 

i, 
Csillogó  a  viz  ezüstje 
Es  a  propellerek  füstje, 
Mintha  hányná  poklok  üstje 
Kanyarogva   kavarog. 
Es  e  bájos  környezetben, 
Felöltőben  vagy  zsaketben, 
Ámde  mindig  rendületlen 
Sétálnak  a  magyarok. 

Itt  sétál  a  büszke  gyáros 
S  mivel  itt  mindenki  páros, 
Itt  az  egész  Lipótváros, 
Az  ötödik  kerület. 
Mit  kivan  a  magyar  nemzet? 
Van-e  több  ily  viharedzett, 
Tősgyökeres,  tőrülmetszett, 
Flörtölési  terület? 

Mert  a  fővárosi  felnőtt, 
Méltányolja   itt  a  delnöt 
És  ha  keres,  hát  itt  lel  nőt, 
Bus  szivének  ideált, 
Akad  asszony  itt  temérdek, 
Kiben  nincsen  önző  érdek 
S  akit  mégis  félreértett 
Eddig  minden  jóbarát. 

Mindig  akad  itt  egy  Olga, 
Akinek  nincs  semmi  dolga. 
Aki  el  van   hanyagolva, 
S  bánatában  csókot  ád, 
Akinek  a  férj,  az  áldott. 
Respektálván  a  családot. 
Már  egy  párszor  megbocsátott 
S  még  vagy  tizszer  megbocsát. 

Mindig  akad  itt  egy  Örzse, 
(Törzse  amaz  Izrák  törzse, 
Melynek  otthona  a  börze) 
S  ez  az  Örzse  oly   deli, 
Jár  suhogva,  jár  lebegve. 
Szól  kacéran,  enyelegve 
És  mivel  a  férje  medve, 
A  kalandot  kedveli. 

Es  csinos  leányok  serge 
Fürgén  lépked,  mint  a  zerge 
S  tereli  helyes  mederbe 
A  mellékelt  bankfiut, 

Hocry  az  majdan  véges-végül. 
Hozomány  és  másmi  nélkül 
Vegye  őket   feleségül 
S  éljen  boldogan,  ha  tud. 

Jönnek  randevú-vitézek, 
Egyik  elszánt,  másik  félszeg 
És  a  levegőben  élcek 
Kóvályognak  ostobán, 
Mint  megannyi  tépett  szárnyú 
Mélyen  leszállitott  áru, 
Sikertelen,  buta,  bárgyú, 
Ódivatú  monoplán. 

Aki  jő  az  lát  és  győz  itt. 
Márciustól  késő  őszig. 
Egymást  agyba-föbe  főzik 
Itt  a  nők  s  a   férfiak. 
Rajtad  ó,   te  szivet-orzó, 
Mámoritó,  déli  korzó. 
Mindenki  a  flört-toborzó 
Cifra  táncát  lejti  csak. 

GYERMEKNAP. 


A  gyermeknapon 

Ne  járj  gyalog, 

Mivel  nyakon 

Csipnek  az  angyalok, 

A  lelkesek, 

A  perselyesek, 

Akik  az  utcasarkon  ülnek, 

Nincs  szárnyuk  és  mégis  röpülnek, 

Cikáznak,  kóvályognak, 

Téged  fülönfognak, 

A  bűvkörükből  nem   menekülsz  épen, 

Mivel  a  jótékonyság  szent  nevében 

E  bájos  rablók 

Elveszik,  a  pénzed,    az  aprót 

Es  ha  hagyod, 

Elveszik  a  pénzed,  a  nagyot. 

Nem  ülnek  föl  kifogásnak,  panasznak, 

Senkinek  sem   irgalmaznak. 

Sem  a  papnénak,  sem  a  papnak  .  .  . 

Es  ezt  nevezik  gyermeknapnak. 

Grófnék,  bárónék  s  egyebek, 
(Hogy  jótékonyak  legyenek.) 
Polgárnők  és  művésznők. 
Mint  minden  jóra  kész  nők, 

Kezdő  leányok  és  végzett  anyák, 

(A  könyörület  üt  bennük  tanyát,) 

Szép  időben  kedvesen, 

Esőben  nedvesen, 

De  mindig  hevesen 

Rázzák  a  perselyüket. 

Mivel  a  legtöbb  férfi  süket. 

Amikor  adnia  kell, 

Holott  szivesen  andalogna  el. 

De  ma  nincs  kimélet, 

Ma  ilyen  az  élet, 

A  hölgyek  udvarolnak, 

Zsarolnak, 

Beléd  karolnak, 

Rád  mosolyt  pazarolnak, 

Könyörögnek,  sirnak 

És  mindezt  nyugtázza  a  Hirlap. 

Esedeznek, 

Epedeznek, 

Ha  kell,  karmolnak  és  harapnak 

És  ezt  nevezik  gyermeknapnak. 

Szekereken,  kordékon, 

Körüljár  egy-egy  jótékony 

Szinészcsapat 

S  zsebed  apad, 

Ha  mindenektől  agyonuzsorázva, 

Bemenekülsz  egy  kávéházba, 

Ott  sem  találsz    enyhet. 

Mert  pihenést  nem  enged 

Néked  a  jóságos  tündérsereg. 

(Fiogy  a  jó  isten  áldja    meg.) 

A  Nemezis 

Utánad  jön  ide   is, 

Elér  a  karja, 

A  pénzt  belőled  kikaparja. 

Kifogy  a  pénzed  az  apró,  a  nagy, 

A  legszegényebb  gyermek  most  te  vagy, 

Hisz  reggel  óta, 

Te  vagy  a  róka, 

Kiről  mindenki  minden  bőrt  lenyúz. 

Most  magad  is  már  gyűjtésre  szorulsz. 

Busán  mégy  haza. 

Mint  kis  családod  támasza. 

Otthon  zokogva  üdvözöl  a  nőd   is, 

A  jótékonyság  kifosztotta  őt  is 

A  gyerekeid  ebédet  se  kapnak  .   .   . 

Es  ezt  nevezik    gyermeknapnak. 

HÁROMTÓL  HATIG. 


Elmentem  egyszer  önhöz  édes, 
Sok  sok  Ígérgetés  után, 
E  diskrét  célra  ön  kibérelt 
Egy  kétszobás  lakást  Budán. 
Oh  nem  valék  szerelmes  önbe. 
Ettől   nyugodtan  alhatik. 
De  hát  nem  tudtam  mit  csinálni 
Háromtól  hatig. 
Délután  háromtól  hatig. 

Férjem  ilyenkor  nincsen  otthon, 
A  magány  rossz  tanácsadó, 
Átmentem  többször  is  Budára, 
Ez  ugy-e  rMegbocsáLható  ? 
Ön  oly  szelíden  Lud  susogni 
Ez  engem  ugy  elandalit  .   .  . 
A  végin  a  babája  lettem 
Háromtól  hatig. 
Délután  háromtól  hatig. 

A  nagy  szerelmi    virradatra 
Hamar  borult  az  alkonyat. 
Eloszlott  lassankint  a  mámor, 
Tüzünk  lassankint  lelohadt. 

Ritkábban  mentem  át  Budára, 
ön  is  csak  néha-néha  hitt, 
Ilyenkor  szörnyen  untuk  egymást 
Háromtól  hatig, 
Délután  háromtól  hatig. 

Ma  szakitottunk,  hála  isten, 
Szivem  dobog,  szemem   ragyog. 
Nem  kell  többé  Budára  mennem, 
Szabad  vagyok,  szabad  vagyok ! 
Derülten  nézek  a  jövőbe. 
Csak  egy  dolog  nyugtalanit, 
Hogy  mit  fogok  eztán  csinálni 
Háromtól  hatig, 
Délután  háromtól  hatig? 

A  CSALÁDAPA  DALA. 


Amióta  a  főváros 

Közelében  nyaralok, 

Ugy  élek,    mint  hal  a  vizben, 

Mennybe  fönt  az  angyalok. 

Minden  reggel  berobogok 

Budapestre 

S  telepemre  kirobogok 

Minden  este. 

Kormot  nyelve,  füstöt  nyelve, 

Csomagokkal  fölszerelve. 

Mivel  drága  nőmnek  elve : 

„Legyen  a  sorsod  bármily  mostoha. 

Csomag  nélkül  haza  ne  jöjj  soha !" 

Júniustól  szeptemberig, 

Amig  csak  dul  a  meleg, 

Minden  este   tekintélyes 

Csomagokat  cipelek. 

Minden  reggel  megmondja  a 

Feleségem, 

Mi  a  családapai  kö- 

Telességem : 

„Fogsz  hozni  félkiló  vajat, 

Süteményt,  sajtot,  olajat, 

Avagy  kitépem  a  hajad. 

Fogsz  hozni  iécet,  lőcsöt, 
Sósborszeszt,  arckenőcsöt." 

Es  én  hozok  és  én  viszek, 
Ameddig  csak  tart  a  nyár, 
Ugy  föl  vagyok  csomagolva, 
iMint  egy  öreg  dromedár. 
Hozok  neki  plasztront,  krézlit, 
Halat,  csontot, 

Gimbet-gombot,   ringyet-rongyot 
Es  halcsontot. 
Divatlapból  jelmezeket, 
Uj  grammofon-lemezeket, 
Jaj,  hogy  utálom  ezeket ! 
Viszek  neki  fii-  és  virág-magot. 
Szóval  naponkint  ötven    csomagot. 

A  kupéban  a  helyemre 
Már  leülni  sem  merek, 
Folyton  ujjal  mutogatnak 
Már  reám  az  emberek. 
Nem  csoda,  hisz  elfoglalok 
Három  helyet 
Es  izzadok  és  görnyedek 
Marom  helyett, 
Cipözsinór  a  zsebemben, 
A  nyaralás  a  begyemben, 
De  a  nőm  az  szeret  engem, 
Szeret  engem  nem  magamért. 
Azért  a  sok  csomagomért. 

Hü  családom  szent  körében 
Csomagjaim  lerakom 

És  egy  karosszékbe  vágom 

Agyongyötört  alakom. 

Drága  nöm  szelíden  súgja  : 

„Holnap   reggel, 

Hogyha  bemégy  Budapestre, 

Ne  feledd   el, 

Fogsz  hozni  theát,  aszpirint  .   . 

De  már  felém  az  álom  int 

S  feledve  minden  földi  kint, 

Elalszom,  mint  fáradt    vándor, 

Mint  Körösi   Csomag  Sándor ! 

A  LÁMPA. 


Lámpám  egy  nyájas    este  fölrobbant. 

Bosszantott  roppant 

Ez  a  tette 

S  magamnak  uj  lámpát  vettem  helyette. 

Ahogy  hozzám  beköltözött 
A  régi  bútorok  között 
Nagy  sugás-bugás  támadt. 
De  ezzel  nem  sokat  törődve 
Meggyújtottam  lámpámat. 

Oh  a  lámpa  csődje  ! 

Bár  száz  korona  volt  az  ára, 

Hiába  gyújtottam  rá  a   lámpára, 

Rápazaroltam  háromszáz  gyufát, 

De  világítani  utált. 

Mint,  aki  rut  hűtlenséggel  fizet 

Nem  fogott  tüzet. 

Hiába  csavartam, 

Hiába  zavartam. 

Élesztettem,  fújtam. 

Beléje  és  belébe  bújtam 

Es  nem  tudom,  még  mi  .  .   . 

Nem  akart  égni. 

Perdidi    operám  et  oleum  ! 

„Kevés  tán  benne  a   petróleum. 

Azért  nem   működik  a  bamba !" 

Mondám  magamba, 

A  hiányt  pótoltam, 

Öt  föl-  és  lesrófoltam, 

Vele  szemben  igazi  gróf  voltam, 

Előzékeny,   finom, 

De  mégsem  enyhült  a  kinom, 

A  helyzet  maradt  a  régi, 

A  lámpa  nem  akart  égni. 

Ha  kigyúlt  egy  pillanatra, 

Halvány  volt  a  fénye,   gyatra. 

Nem  enyhe,  kies, 

De  kísérteties. 

Bujkált  a  láng,  mint  aki  fél. 

Sóhajtott  a  lámpabél, 

Az  üveg  búgva  reszketett, 

A  bútorokra  korom  ereszkedett  . 

S  a  lámpa  nyomban  újra  kialudt. 

„Ezen  segitsen  más,  ha  tud" 
—  Mondám  kétségbeesve    — 
„Bár  tiz  óra  van  este. 
Rögtön  tanárért  sietek, 
A  lámpa  beteg !" 
Mint  üldözött  vadkan, 
Doktorért  rohantam. 

Mint  annyi  sokszor, 
Ezúttal  is  fején  találta 
A  szöget  a  doktor. 

Ott  állt  sötéten,   szenvedőn  a  lámpa, 

Csak  belül  izzott  néma  gyötrelemmel. 

Csaknem  agóniába   már. 

Szakértő  szemmel 

Nézte  a  lámpát  a  tanár. 

Majd  egyet  lépett  feléje, 

Hőmérőt  dugott  beléje 

Es  konstatálta  komoran  : 

„A  lámpának  ma  lámpaláza  van." 

AZ  ELSŐ  HO. 


Az  első  hő  ...  az  ég  küldi  le  nékünk, 
Sziveknek  tetsző  kedves  gyönyörül  .  .  . 
Az  első  hónak  mindenki  örül. 

De  senki  ugy,  senki, 

Mint  a   költő, 

Rimet  rimbe  ölt   ö, 

Midőn  a  hó  fehér  szépségét  zengi, 

írván  a  csillogó  lepelrül, 

Mely  —  ah !   —   oly  gyorsan  olvad 

Ma  hó  —  sár  és  pocsolya  holnap  .   • 

(Ki  tehet  errül?) 

Tehát  a  költő,  a  vaskályha  mellett. 
Melyet  belülről  semmisem  melenget, 
(Mert  ha  az  ember  született  zseni, 
Nem  bolond  már  ilyenkor  fűteni !) 
Mondom,  a  költő,  verset  ir  a  hóról, 
A  legelsőről,  a    szépről,  a  jóról, 
(Habár  egy  kissé  vacog  a  foga. 
De  végre  ez  a  fognak  a  joga. 
Hideg  van,  mit  tegyen  szegény  ? 
Habár  elkékül  az  orra  hegyén 
Es  a  szemében  is  köny  ül. 
Mégis  leirja  fürgén,  könnyedén :) 
„Az  első  hónak  mindenki  örül." 

„Hová  ellát  a  szem   köröskörül. 
Az  első  hónak  mindenki  örül. 
De  senki  jobban,  mint  a  költő   .   .   ." 
(Mert  fölösleges  most  már  a  felöltő, 
Az  indok  : 
Zálogba  vihetem 
Es  kaphatok  rá  pár  forintot. 
Amire  nagy  szükségem  van  nekem. 
Hogy  télikabátot  vehessek  rajta, 
Nem  bunda  kell,  csak  egy  jutányos  fajta 
Magamnak,    nőmnek,    három    gyermekem- 

[nek  .  .  . 
Csak  azt  tudnán.,  miből  vegyem  meg? 
Hogy  megvehessem,  ahhoz  csoda  kell, 
Ugy  is  baj  van  a  háztartás  körül  .   .   . 
Izé  .  .  .  igaz  .  .  .  hát  hol  is  hagytam  el  ?     .  .) 
„Az  első  hónak  mindenki  örül." 

„Az  első  hónak  .   •   .  (Máris  sejtem  én, 

Hogy  újra  drága   lesz  a  szén. 

Az,  ami  nem  olcsóbb   soha  : 

Újra  még  drágább  lesz  a  fa. 

Amiért  lelkem  hetek  óta  bus  : 

Újra  még  drágább  lesz  a  hus 

Es  mert  a  nagyvilágon  e  kivül 

Nincsen  számunkra  hely. 

Pár  hatossal  körülbelül 

Megint  drágább  lesz  majd  a  tej   .   .   . 

Hogy  itt  megéljünk,  ahhoz  csoda  kell 

S  a  kormány  rajiunk    mégse    könyörül  .  .  . 

Izé  .  .  .  igaz  .  .  .  hát  hol  is  hagytam  el  ?  .  .  •) 

„Az  első  hónak  mindenki  örüi." 

„Az  első  hónak   .   .   ."   (Ez  mire  vezet  ) 

Szövetkezett  bank,  bank-szövetkezet 

Ad  a  nyakunkon  egymásnak  kezet  .   . 

De  hadd    felejtem  a  keservet 

Es  hadd  fejezzem  be  a  verset, 

Mert  végre  is,  ugy  áll  most  az  eset 

Hogy  ezzel  húsz  koronát    keresek. 

Ez  ugyan  nem  vagyon, 

De  jól  esik  nagyon. 

Nekem 

S  ezt  az  első  hónak  köszönhetem, 

Ot  használtam  fel  ürügyül   .   .   .) 

„Az  első  hónak  mindenki  örül." 

NYÁRI  MÚZSA. 


1. 


A  kánikula  szent    havában 

Mikor  harminchat  fok  a  hö, 

Mély  tiszteletnek   —   és  csak  annak  ! 

Örvendez  részünkről  a  nö. 

Ilyenkor  alszanak  a  vágyak, 
Minden  kivánság  lelohad 
S  a  hővel  éles   ellentétben 
Lehűl  a  bűnös  gondolat- 

Szivünk  étvágya   minimális, 
Nem  izgat  a  legjobb  íalat, 
A  hölgyek  hasztalan  epednek 
A  könnyű  nyári  blúz  alatt. 

Hiába  biztatjuk  magunkat : 
„Nézd,   ajka  nedves,  válla  hó !   .   .   ." 
Ily  körülmények  közt  a  csókrul 
Csupái  csak  elmélkedni  jó 

Csak  értekezni,  magyarázni 
A  szerelmi  theoriát, 
Sejttetni,  hogy  a  szomjú  szivnek 
Mi   az,   —  mi  télen  üdvöt  ád  ! 

Amit  Juszuf  mondott  a  csókrul 

Meggondolatlan   tréfa  volt, 

Javítva  mondaná  ma  ö  is  : 

„Csak  magyarázd  —  s  ne  gyakorold." 


S  mégis,  ki  hinné,  hogy  a  szerelem 
Virágokat  ilyenkor  is  terem  ? 

Virágokat,  melyek  pompázva  nyilnak 
A  hirdetéseid  közt,  fürge  Hirlap. 

Itt  egy  előkelő  ur,  cvikkeres. 
Gazdag,   önzetlen  özvegyet  keres. 

Ott  egy  leány  sir:    „Sirba  visz  a  bánat. 
Ki  váltaná  ki   zálogcédulámat?" 

S  a  felelet  megjő  rá  csakhamar, 
Mert  nyáron  is  nagylelkű  a  magyar. 

Magát  a  lány  nem  hasztalan  kínálja, 
Nagyon  csinos  a  zálog-cédulája. 

Ismerkedés.  S  hogy  pár  hő  elmula  — 
Van  uj  zálog  s  nincs  róla  cédula. 

3. 


A  csöndes  nyári  éjszakában 
Egy  ökörcsorda  megy  tova, 
Megy  rendületlen  bizalommal, 
Mivel  i.em  tudja,  hogy  hova? 

Én  a  kávéház  ablakábul 
Nézem  a  diszes  sereget. 
Mely  néha  föl  a  csillagokhoz 
Keserves  bőgést   ereget- 

Ezek  az  ökíök  Bécsbe  mennek 
De  nem  töltik  ott  a  nyarat. 
Nagy  tévedés,  hogy  az  ökör  még 
Fönn  Bécsben  is  ökör  marad. 

Ez  régen  volt-  Ma  már  a  sorsuk 
S  a  róla  szóló  nóta  bús. 
Az,  ami  Pesten  még  ökör  volt. 
Holnapra  Bécsben  marhahús. 


4. 


Igen,  a  kávéházban  ülni : 
Szép  e  mulatság  szerfölött, 
Amig  a  hűvös  limonádét 
Szalmán  keresztül  szürcsölöd. 

Mily  jó  is  hozzád  a  kegyes  sors, 
Mily  barátságos  végzeted, 

Hogy  minden  súlyos  pillanatban 
Egy  szalmaszálat  ad  neked. 

Abba  kapaszkodik  reményed, 
Ha  földre  sújt  a  szörnyű  gyász, 
Ha  véletlenül  vizbe  fúlsz  vagy 
Ha  limonádét  iddogálsz. 


Mig  más  a  méregdrága  Tátra 
Nyájas  virányán  andalog, 
En  Budapesten  nyaralok. 

Mig  mást  a  Balatonba  visznek 
Az  ott  fürdőző  angyalok, 
En  Budapesten  nyaralok. 

Nappal  a  kávéházban  ülök, 
Éjjel  kisétálok.  Gyalog- 
En  Budapesten  nyaralok. 

Több  fényűzést  nem  engednek  meg 
E  jövedelmező  dalok  ,  .  . 
Hát  Budapesten  nyaralok. 

A  MEZTELEN  TÁNCOSNŐ. 


Van  táncosnő  nagyon  sokféle, 

Van  spanyol,  angol  és  orosz, 

Van  olyan  is,  ki  pénztárcát  oroz 

S  van,  kinek  mindegy,  nyár-e,  tél-e, 

Bátran, 

Fesztelenül, 

Meztelenül 

A  szinpadon  átcikázik 

Es  sohase  fázik. 

Amikor  kering, 

Nem  kell  neki  ing. 

Se  harisnya,  se   füzö. 

Egy  ó-görög  szűz  ö, 

Kivül  csupa  márvány, 

A  meztelen   táncosnő 

Ma  járvány. 

Szinpadrul  szinpadra  járván 

Ilyenmódon 

Sem  a  modern,  sem  az  ódon 

Tánc-művészet  nem  marad   árván, 

Nincs  elhanyagolva, 

Mert  Izadora  Duncan,  Desmond  Olga, 

Adorée  Villány  és  a  többiek 

Ápolják  és  el  nem  takarják. 

Mindegyik  megmutatja  karját. 


86 


Vállát,  térdét 

S  mindazt,  ami  érték 

Még  bőven 

Akad  a  nőben. 

Mi  évek  óta  nézzük  türelemmel. 

De  lassan-lassan  elfásul   az  ember. 

Az  eszes  éppúgy,  mint  az  esztelen 

Es  unni  kezdi  azt  a  sok-sok 

Táncosnőt,  aki  meztelen. 

Akárhogyan  fokozzák, 

Ezen  a   téren 

Kérem 

Kevés  a  változatosság. 

Szép  az  egyik  láb,  szebb  a  másik. 

Hanem  a  láb  csak  láb  marad. 

A  századiknál  egyetértőn  ásit 

Budapest,  Paris,  London  és   Arad. 

Hol  van  a  száműzött  lepel  ? 

A  szinpadon  a  meztelenség 

Ma  már  az  ördögnek  se  kell 

Legyen  már  egyszer  máshoz  is  szerencsénk  ! 

Például  milyen  szenzáció   volna. 

Ha  egy  táncosnő  állig    beburkolva, 

Elfátyolozva,  kalappal  fején 

A  szinpadra  libbenne  könnyedén 

S  ellejtene  egy  finom  pas-de-deuxt. 

Halk  muzsikára,  némán,  nesztelen 

Olyan  közönség  előtt, 

Amely  tetőtől  talpig  meztelen! 


BALLADA  A  HÁROM  PATKÁNYRÓL. 


Ott,  ahol  a   Ferencváros 
Hinti  báját  szerteszét, 
Egy  pazar,  nagy  pince  mélyén 
Három  patkány  éldegélt. 
Három  patkány,  három   testvér 
Pajkos,  fürge  és   bohó 
S  mint  az  ifjúsághoz  illik 
Folyton  éhes  és  mohó. 
Volt  e  kedves  pince  mellett 
Egy  csemege- bolt. 
Ahol  csupa  elsőrangú, 
Finom  holmi  volt. 

Egyszer,  éjjel  a  legelső 
Fürge  patkány  utrakelt, 
Hogy  a  boltbul  átcsempésszen 
Egy  kis  finom  eledelt. 
Lábujjhegyen  járt  a  polcon 
Elkerülve  minden  zajt, 
Megevett  egy  adag  sajtot 
Rá  volt  Írva  „Gróji  sajt". 
Föl  is  fordult  nyomba  tőle 
S  lett  belőle  holt  — 
Mert  a  finom  gróji  sajt,  az 
Hamisitva  volt ! 

A  második  ifjú   patkány 
Bánatosan  útra  kelt, 
Hogy  a  boltbul  átcsempésszen 
O  is  egy  kis  eledelt. 
Lábujjhegyen  járt  a  polcon, 
Mert  a  bölcs  mindig:  vigyáz, 
Nekiesett  egy  gyümölcsnek. 
Rá  volt  Írva   „Ananász". 
Föl  is  fordult  nyomba  tőle 
S  lett  belőle  holt  — 
Mert  a  finom  ananász  is 
Hamisitva  volt. 

A  harmadik  ifjú  patkányt 

Lesújtotta  a   dolog. 

Sirni  kezdett :    „Nem  élem  tul, 

En  is  inkább  meghalok. 

Társak  nélkül,  egymagámba, 

így  az  élet  mit  sem  ér  .  .  ." 

S  hősiesen  patkánymérget 

Vett  a  boltba  háromér. 

Ez  a  patkány  ma  is  él  még, 

Hogyha  meg  nem  holt, 

Mert  a  patkányméreg  is  csak 

Hamisitva  volt ! 

JÓTÉKONYSÁG. 


Reggel,  midőn  hazulról  elmegyek, 
S  gyanútlanul  az  utcára  kilépek, 
Reám  rohannak  mindenféle  népek, 
Örült  tömegek, 
Es  cédulákat  osztogatnak, 
Melyeknek  négy  fillér  az  ára 
Es  jótékonyan  fosztogatnak 
A  mentők  javára. 

Mindig,  ilyenkor  decemberben 

A  sziv   megszólal  az  emberben, 

Jönnek  megrögzött  és  konok 

Jótékony  asszonyok. 

Előre  törtetve, 

Pléh-perselyt  csörtetve 

S  mig  a  hidegben  fáznak-áznak  : 

Filléreinken, 

Ingyen, 

Néhány  gyermeket    felruháznak. 

A  kávéházban  a   pincérek, 
Szintén  jótékonyságot  mérnek 
Es  két  fillérrel  többet  kérnek 
Valami  szanatórium  javára, 
E  héten 

A  jótékonyság  szent  nevében 
Mindennek  följebb  megy  az  ára 

Bárhova  lépek 

Rólam  a  jótékony  leányok, 

Kövérek,  soványok, 

Csúnyák  és  szépek. 

Egy  kis  pénzt  letépnek, 

Zsarol  a  Juci    meg  a  Klára 

Valami  intézmény  javára. 

A  keblem  dagad, 

A  keblem  apad, 

Ugyanaz  dagasztja, 

Ami  apasztja, 

Erkölcsileg  dagad, 

Anyagilag  apad. 

Oh  boldog  város,   még  boldogabb  ország, 

Hol  ily  csodákat  szül  a  jótékonyság. 

Karácsony  még  csak  pár  nap  múlva  lesz  ! 

Ez 

Aggaszt  nagyon. 

Mi  addig  még  jótékony  célra  kell, 

Hol   az   a   vagyon  ? 

Vagy  csodát  tesz  az  ég, 

Vagy  addig    tönkremék, 

Magam  is  kiállók  az  utca  sarkára, 

Hogy  a    persellyel,  a  pléhvel. 

Nem  közönséges  hévvel 

Gyűjtsek  már  végre-valahára 

A  legszegényebb  pára  : 

A  jótékony  ember  javára  ! 

A  MALAC  ROMÁNCA 


Oh  nyájas   olvasó, 

Ki  a  korral  haladsz, 

S  te  másik,  ki  a  kortól   elmaradsz. 

Te  jól  tudod,   hogy  mi  a  marhasó, 

De  arról  nincs  fogalmad, 

Hogy  mi  az  újévi  malac. 

Hőse  e  dalnak. 

Az  újévi  malac  hol  kurta-szörű, 

Hol  rózsás-bőrű. 

Hol  tarka-barka. 

Van  fűle-farka, 

Minden  Szilveszter  éjjelen, 

—  Ez  éj  a  jókedvé,  a  mámoré  — 

Mikor  tizenkettőt  ütött  az  óra, 

A  vendéglőben  megjelen. 

Meztelenül,  mint  Villány  Adorée, 

Avagy  mint  Duncan  Izadora, 

Körülhordja 

Az  asztalok   között 

Fehérbe  öltözött 

Kukták  csoportja. 

A  malacnak  van  torka. 

Azzal  visit,   mint  tiz  boszorka, 

De  mindez  boldog  kacagásban  vész  el, 

Es  a  vendégek  áhítatos  kézzel 

Megérintik  a  kurta-szőrűt, 

Megérintik  a  rózsás-bőrűt. 

Nemkülönben  a  tarka-barkát, 

Ugy  a  fülét,  mint  a  farkát 

Es  isznak  hozzá  pezsgőt  vagy  kadarkát. 

Némelyek  a  fülit 

A  pénztárcához  dörzsölik, 

Másoknak  jobban  imponál  a  szőre, 

Tehát  elvisznek  emlékül  belőle. 


Oh,  nyájas  olvasó,  ne  kérdd. 

Miért  történik  ez,  miért? 

Ez  régi  kabala. 

Mely  tavaly  is  már  érvényes  vala^ 

Sőt, 

Tíz  év  előtt, 

Száz  év  előtt  és  kétszáz  év  előtt  is 

Mióta  ember  él  s  a  lét  rossz  : 

A  malac  ama  drága  fétis. 

Mely  mindnyájunknak  szerencsét  hoz. 

Ha  megérinted  a  malacot, 

A  sors  bőven 

Helyrehozza  az  uj  esztendőben, 

Amit  a  múltban  adni  elmulasztott. 

Tragikus  sors. 

Hogy  a  malac  elmúlása  gj  ors ! 
A  végzet  ellen  pedig  szörnyű  vád, 
—•  Milyen  keserves  állapot!   — 

Hogy  a  malacnak  nem  adatott 

Megérintenie  önmagát ! 

Mint  egy  középkori  hérosz, 

Bátor,  önzetlen,  nagylelkű,  de  dőre, 

Másnak  szerencsét   hoz, 

Segít  mindenkinek, 

De  szegény  vértanú,  nem  éri  meg, 

Hogy  disznó  legyen  belőle. 

A  FEKETE  EMBER  DALA 


A  kávéház,  az  a  pesti, 
Melyben  egész  télen  ülök, 
A  bőrt  halaványra  festi, 
Epén  ezért  minden  nyáron 
Siófokra  menekülök. 

Siófokra  vagy  Földvárra, 
Nem  nézem,  hogy  mi  az   ára 
S  mélyen  zsebbe  nyúlni  kell-é  ? 
Az  a  fontos,  hogy  eljussak 
Valahová  a  viz  mellé. 

Mindegy  nékem,  tenger,  vagy  tó, 
A  tartalma  kén-e  vagy  só, 
Abbázia  vagy  Volosca, 
Ugy  ragaszkodom  a  vizhez, 
Mint  a  falhoz  a  polosca. 

Egész  nap  a  napba  nézek. 
Egész  nap  a  vizben  ülök, 
Es  a  viztöl  vagyok  részeg 
Mialatt  a  lassú  tűzön 
Szépen  angolosra   sülök. 

Süttetem  a  hátam,   hasam, 
Es  a  többit  szorgalmasan. 
Mialatt  más  vigan  flörtöl, 
Engem  a  vén  nap-szakácsné 
Piros-feketére  pörköl. 

Amig  sülök,  mirt   egy  tulok. 
Indiánná  alakulok, 
Rézbőrűvé,  vad  sziuvá. 
Fáj  a  nyakam,  ég  a  karom, 
De  ez  még  nem  tesz  hiúvá. 

Mikor  már  a  kinok  nagyok, 
Bőröm,  mint  a  szurok  ragyog, 
Részletekben  válik  tőlem. 
Két  hét  alatt  valóságos 
Nyanza-néger  lesz  belőlem. 

Ekkor  nem  mint  satnya  féreg. 
De  mint  dalia  hazatérek, 
Oly  feketén,  mint  az  éjjel. 
És  a  meghitt  kávéházban 
Szörnyű  büszkén  nézek  széjjel 

Látom,  hogy  a  nők  epednek 
És  a  szivek  megrepednek. 
Elpirulok,  de  nem  látszik. 
Mert  a  bőröm  úgyis  ezer 
Különböző  szinbe  játszik. 

Ábrázatom    megfigyelik. 
Úgy  ülök  ott,  mint  Menelik, 
Egész  világ  engem  bámul 
Es  ezalatt  bánatosan 
Lejön  a  bőr  a  pofámrul. 

ESTí  TÁJKÉP. 


Leszállt  az  est  a  tájra, 

A  fákra  és  a  gyepre, 

A  nyaralótelepre. 

Hol  pukkadozva  a  dühtül 

S  feledve  a  vásári  zajt, 

A  pesti  polgárság  üdül. 

Egyenest 

Ide  száll  le  az  est. 

Mint  ezüstpapirba  burkolt 

Kerek,  nagy  eidami  sajt. 

Méláz  a  hold. 

A  tehenek  a  korzón  hazatérnek, 

Egy  ablakbul  kihangzik  pajkos  ének 

Valaki  —  régi  emlék, 

Telve  a  multak  bánatával   — 

Táncolni  szeretne  a  hasával. 

(Es  igaza  van,  ha  rágyújt  egy  túrra. 

Hisz  orvosilag  kiderült  már. 

Hogy  ez  a  legjobb   fogyó-kúra.) 

A  fák  szeliden  bólogatnak. 
Egymásnak  titkokat  susognak, 
A  kaszinóban,  a  verandán, 
.A.  kopotton,  a  randán. 
A  férjek  bősz  alsósba  fognak. 

Fehér  sapkával  fejükön, 
Kitartón  ülnek  helyükön, 
Viharvert  alsós-tengerészek, 
Kontra  s  rekontra  admirálisok 
Es  kibic  százezernyi,  sok, 
Amerre  nézek ! 
Ellepik  a  veranda   mélyét, 
Biztatják  egymást : 
„Csak  a  veséjét!" 

Mélyén  a  sürü  esthomáiynak. 
Részint  a  tücskök  muzsikálnak. 
Részint  —  a  kurta  szünetekben    — 
Bár  hangosabban,  de  nem   szebben^ 
A  cigánybanda  húzza  lágyan : 
„jössz  majd  utánam!" 
Egyetlenegy  pincér  sürög,  forog, 
Fogynak  sörök,  fogynak  borok, 
És  a  lugasban  ifjú  majmok. 
De  egytül-egyig  tennisz-bajnok) 
Egy  kis,  de  elszánt  lány-seregnek 
Szerelmi  gólokról  csevegnek. 
Odább  a  mamák  zsörtölődnek. 
Hogy  lányaik  igy  flörtölödnek. 
Száll  a  panasz :   „Öreg  hiba. 
Hogy  itt  se  kultúra,  se  élet  .   .  . 
Cudar  idők  .  .   .  Komisz  cselédek  . 
Gyerünk  be  holnap  a  Hangliba!" 

Kertjében  egy-egy  Olga-laknak 
A  grammofonok  megszólalnak, 
Nyekeregnek,  nyikorognak, 

Szomszéd-fogak  csikorognak  .  . 

Es  a  csillagok  ragyognak ! 

Ugyanekkor  a  levesbe 

Néhány  kábult  pille  es  be, 

S  kíváncsian,  álmatagon, 

A  tehén  benéz  az  ablakon, 

Bánatosan  elbődül, 

Mig  a  vasúti  vendéglöbül 

A  csapos  legény 

Most  hajit  ki  egy  szegény, 

Részeg  parasztot,  ki  a  bortul 

A  legelső  árokba  fordul 

Es  édesen  szunnyadni  kezd. 

Virágillattal,  halk  zenével 

Borul  reá  a  holdas  éjjel  .  .  . 

Falun  valóban  gyönyörű  az  esti 

DAL  A  SZOMORÚ  NYARALÁSRÓL. 


Mint  tisztes  burzsoához  illik 
Most  nyaraló-helyen  lakom, 
Az  országútra  nyilik  ajtóm, 
A  szemétdombra  ablakom. 

Aki  belép  a  hajiokomba, 
Rögtön  beteg  lesz,  nagy  beteg- 
Ezért,  a  nyári  hónapokra 
Négyszáz  forintot  fizetek. 

Négyszáz  forintot !  Koronában 
Azonban  nyolcszáznegyvenet 
(Külön  a  kertért  húsz  forintot, 
A  sárga  fene  egye  meg !) 

Mert  kertem  is  van,  nagyszabású. 
Egy  nyomorult  fa  s  két  bokor, 
Es  fölül  minden  csupa  hernyó 
Es  alul  minden  csupa  por. 

Azonban,  ettől  eltekintve 
Itt  édes  a  családi  kör. 
Reggel  benéz  az  ablakomba 
Egy-egy  tehén,  egy-egy  ökör. 


JOO 


És  belebög  a  levesembe, 
Hogy  hull  a  vakolat  belé 
És  sóhajtásom  vágyva  száll  az 
Oly  távol  Budapest  felé. 

Néha  betéved  a  szobámba 
Egy  nagy  disznó  vagy  más  barom 
S  kóbor  kutyák  bőszült  csapatja 
Használja  klubnak  udvarom. 

Este  a  szájamba  repülnek 
Nem  sült  galambok  —  ó,  dehogy. 
Darazsak,  hangyák,  éjji  lepkék, 
Amelyek  száma  sohse   fogy. 

Közben  nagyot  döf  néha  rajtam 
Egy  becstelen,  szomjas  szúnyog. 
Ha  ez  tovább  tart  tiz  napig  még. 
Hát  bizony  isten  elhunyok. 

Éjjel,  mikor  aludni  vágyom, 
Aludni  némán,  boldogan, 
A  fürge  békák  muzsikálnak. 
Hogy  vacog  tőle  a  fogam. 

Minduntalan  ujabb  vonat  jön, 
Visit,  csörömpöl,  zakatol, 
Füstjét  beküldi  a  szobámba  .  .  . 
Ez  a  pokol !  Ez  a  pokol ! 


lót 


Biztatgatom  magam  erősen, 
Hogy  a  falu  varázsa  ez 
E.S  nem  tart  már  nagyon  sokáig, 
Mert  októberre   vége  lesz. 


Hogy  üdülésre,  pihenésre 
Valók  e  csöndes,  szép  hetek, 
Mikért  a  nyári  hónapokban 
Négyszáz  forintot  fizetek. 


Biztatgatom  magam  erősen 
De  mindhiába,  nincs  hatás. 
Mit  ér  nekem  a  legnagyobb  por, 
Mikor  a  szivem  vágya  más ! 


Elismerem :  e  méla  vágyban 
Nincs  bölcseség  és  nincs  haszon, 
De  én  a  becstelen,  a  piszkos. 
Füstös  fővárost  szomjazom. 

Az  aszfalt  bűze  és  szemetje 
E  távolságbul  szinte  kincs, 
Mit  ér  nekem  a  legszebb  csirke, 
Addig,  amig  kirántva  nincs ! 

Falu,  Természet,  Szent  Poézis, 
Ahány  szó,   annyi  sok  csalás, 
A  Nyár  varázsát  tönkretette 
Az  istenverte  nyaralás 

Oh,  jobb  a   főváros  porondján 
Színi  a  pesti  levegőt, 
A  hamisított  kertben  ülni 
A  bűvös  kávéház  előtt. 


S  amig  a  rikkancsok  rohannak 
S  a  villamos  harangja  szól, 
Szemünk  behunyva,  álmodozni 
A  Nyárról  és  a  faluról. 


103 


A  SZEGÉNY  SZALMAÖZVEGY 
PANASZAIBÓL. 


Kedves  nöm,  a  drága  lélek, 
Kiért  halok,  kiért  élek, 
Tegnap  végre   valahára, 
Hála  ennek  a  melegnek, 
Leruccant  az  Adriára- 

Meg  sem  állott  Fiúméig, 
Odalesz  vagy  három  hétig. 
Három  hétig  avagy  négyig. 
Már  az  egyszer  bizonyos,    hogy 
Vigan  fogok  élni,  végig. 

Nem  polgári-szegényesen. 
De  kényesen,  de  fényesen, 
Ahogy  régen,  legényesen, 
Szeptemberi    lejáratra 
Viszonyt  szőve,  regényesen. 

Három  hosszú  héten  által 
Nem  törődöm  a   világgal. 
Sem  a  földdel,  sem  az  éggel. 
Csak  egy  nagyon  tehetséges 
Kezdő  szini  növendékkel. 

Nem  lehet  az  ember  fábul, 
Szőke  legyen  a  javábul. 

Fitosorru  és  amellett, 

Az  se  lesz  baj,  hogyha  vékony. 

Az  se  lesz  baj,  hogyha   mollet. 

Veszek  néki  aranygyűrűt, 
A  hajába  loknit,  sürüt, 
Vadonatúj  toalettbe, 
Kedvezményes  áron  bérelt 
Autón  viszem  a  ligetbe. 

Veszek  neki  friss  virágot. 
Vacsorázom  véle   rákot. 
Iszom  véle  G    H.  Mummot, 
Mint  aféle  nyári  zsentri. 
Lenézem    a  publikumot. 

Veszek  néki  minden   fenét. 
Rántott  csirkét,  cigány-zenét. 
Húzd  rá  cigány,  de  nem  ingyen, 
A  szemetes  csöngetésig 
Nem  megyünk  ma  haza  innen. 

Hangosan  húzd,  ne  oly  titkon. 
Drága  nejem  ugy  sincs  itthon. 
Hadd  pukkadjon  minden  vendég. 
Júliustól  szeptemberig, 
Hogy  az  enyém  e  növendék. 

Veszek  néki  ékszert,  zafirt. 
Lent  a  börzén  ér^ékpapirt. 
Nagy  kalapot  a  fejére. 
Az  anyósom,  ha  meglátja, 
Büszke  lesz  majd  a  vejére ! 

ELMÉLKEDÉSEK   AZ   EIFFEL-TORONY 
KÖRÜL. 


Az  Eiffel  egy  msgas  torony, 

Amely  Parisban  áll 

Ls  ami  füst  van  és   korom, 

Az  mind  feléje    száll. 

Sőt  a  szél,  ha  jó  : 

Feléje  száll  a  léghajó, 

A  kormányozható. 

E  tornyot  Paris,  a  büszke  város 

Most  lebontja.   Óh! 

Azaz  talán  még  állni  fog. 
Ledöl-e,  nem?  Ma  még  titok. 
De  bizonyos  dolog, 
Hogy  a  torony  imbolyog. 
Nem  ugy  mint  a  campanile. 
Mely  Velencében  összedüle 
S  csak  hosszú  évek  múlva  kelt  fel 
Csak  elvben  imbolyog  az  Eiffel, 
Csak  elvben,  egyelőre  csak  papiron. 
Most,  amikor  e  verset  irom. 
Javában  foly  a  vita  róla. 
Hogy  a  talajt  kirántsák-e  alóla  ? 
„Lebontani!"   a  vélemény  ez. 
Am  Eiffel  tornya  nem   igy  érez 

Es  zugva-bongva, 

Sötéten  mondja : 

„Lebontani,  lebontani ! 

Könnyű  nektek  ezt  mondani ! 

De  én,  ki  két  kiállításon 

Alltam  a  hires  Champ  de  Marson, 

Egyetlenül  e  nagy  világon, 

Még  élni  és  ragyogni  vágyom. 

Nappal  merészen  az  egekbe  nyúlni, 

S  ha  jő  az  est,  villamosan  kigyúlni. 

Mint  egykor  Bábel  büszke  tornya  .    .   . 

De  hajh,  minden  sors  oly  egyforma ! 

Legyen  az  ember  ember  vagy  torony, 

Jön  egy  utókor,  amely  egykoron 

Kímélet  nélkül  és  hálátlanul 

Lelkünk  legszentebb  szentélyébe   nyúl 

S  mire  hajunk  gyérül 

Elsöpör  a  föld  szinérül. 

Az  élet  nem  fenékig  tejfel  .  .  ." 

így  az  öreg  Eiffel, 

így  ö,  akit  mindenki  tisztel, 

Kinek  fejére  másznak  lifttel 

Vidékiek,  külföldiek  .   .  . 

Az  árnyékától  ő  meg  nem  ijed, 

De  mégis  tűri  békén,  szótlanul 

A  forgalmat,  mely  belsejébe  dul. 

Mily  hangyaboly ! 

Feszesen  áll  ö  és  marad  komoly. 

Mint  sótartó  mélyében    álló 

Fogpiszkáló. 

Csupa  méltóság,  csupa  vas, 

Es  alul  széles  és  fölül  magas, 

Alulról  nem  látszik  a  vége, 

Ez  az  ö  egyénisége. 

Minden  tornyok  közt  legkülömb  volt  rangba 

S  most  megkondul  az  elmúlás    harangja 

Fölötte, 

Fölötte 

Szomorúan, 

Ha  ugyan 

Fölötte  még 

Harang  is  van,  nemcsak   az  ég. 

Akiknek  terhe  alatt  görnyedt, 

Most  ime  életére  törnek, 

A  nemesek,  jók  vége  ez. 

Mindenki  vesztére  szavaz 

S  amire  eljön  a  tavasz 

A  nagy  toronynak  vége    lesz. 

Szétszedik  a  vasait, 

Ugy  hogy  elméje  belekábul 

Es  vasúti  sint  hasit 

A  józanság  a  derekábul. 

O,  aki  volt  fölül  magas. 

Most  egy  rakás  vas,  ócskavas, 

O,  aki  volt  alul  széles. 

Most  mindörökre  semmivé  lesz, 

Ot,   aki  volt  egészen  hosszú, 

Most  elsöpörte  irigység  vagy  bosszú ! 

Bár  évek  óta  mozdulatlan  állt  — 

Lejárta   magát. 


A  nekrológja  ez  a  két    szó 

Hanem  ügyében  nem  ez  lesz  a  végszó. 

Ahogy  szokott  történni  olykor: 
Majd  jönni  fog  a  szebb,   a  jobb  kor. 
Amely  leküzdhetetlen  lelki 
Szükségből  uj  életre  kelti, 
Mondván  szeliden  néki : 
„Kelj  fel!" 

Es  akkor  fölkel  majd  a  régi 
Eiffel. 

ZAPORPROBA. 


A  föld  a  nyári  hő  jegyében 
Kánikula  felé  forog, 
Szinházukat  tehát  bezárják 
A  kis  és  nagy  direktorok. 

A  titkár  többé  mit  se  titkol, 
A  pénztáros  pénztárt  becsuk, 
A  díszletekre  por  telepszik, 
Elárvul  a  súgói  lyuk. 

Két  hónapig,  mig  kinn  a  hő  dúl. 
Néptelen  állnak  a   falak 
Es  bevallottan  Múzsa  nélkül 
Mereng  a  sok-sok   múzsa-lak. 

De  még  előbb,  végső  akkord  és 
Utolsó  csattanó  gyanánt, 
Még  egyszer  felgördül  a  függöny 
Es  most  a  szinpad  csupa  láng. 

De  hamisitott  láng,  görögtűz  .  .  . 
Mindenki  tudja,  hogy  mi  ez, 
Nagy  érdeklődés  minden  arcon, 
Mivel  ma  záporpróba  lesz. 

Fölül  egy  nagy  csapot  kinyitnak, 
Alul  becsuknak  egy  reteszt, 

A  tűzoltók  a  kürtbe  fújnak 
S  a  zápor,  az  próbálni  kezd. 

Bár  semmi  haszna  az   egésznek 
S  a  zuhogásra  semmi  ok, 
Jobb  ügyhöz  méltó  buzgalommal 
A  zápor  csak  zuhog .  . . zuhog  .  .  . 

Zuhog,  bár  próba-zuhogás  csak, 
Vizét  csurgatja  szerteszét, 
Mint  vizfolyás,  ugy  tudja  mindig 
Örök,  egyetlen  szerepét. 

Magát  egy  percig  sem  kiméli, 
Zuhog,  ahogy  belőle  jő. 
Hogy  megmutassa  :  a  színháznak 
Megbizható,  hü  tagja  ö. 

Nézem  e  tengert  mélabúval, 
Ugy  odafent,  mint  idelent, 
Nekem  e  viz  nem  szürke  nedvet, 
Nem  egyszerű  vizet  jelent. 

En  azt  hiszem,  hogy  mely  a  deszkán 
Ily  nagy  tömegben  csörgedez, 
E  viz,  e  viz  nem  próba-zápor, 
A  Múzsa  sürü  könye   ez. 

A  Múzsa  könye,  ez  világos, 
Csak  azt  nem  tudja  senkise, 
Hogy  ezt  a  tengert  bánatában, 
Vagy  örömében  sirja-e? 


111 


OROSZ  MERÉNYLET. 


Bomba  röpül  és  bomba  robban, 
Pusztít  nyomában  a  halál. 
Elsöpri  a  kemény  minisztert, 
Kit  barátjának  vall  a  cár. 

Vérszagra  gyűl  a  sok  kiváncsi. 
Nézi  a  holtat,  könytelen. 
Csupán  a  cár  sóhajtja  busán : 
„Oh  istenem!  Oh  istenem!" 

Pusztulnak  a  hóhér-segédek, 
Két  hét  alatt  a  harmadik. 
Már  három  kormányzója  alszik. 
Csupán  a  cár  nem  alhatik. 

Hajrá !  A  rendörök  rohannak, 
A  hajsza  vad,  a  hajsza  bus. 
Börtönbe  mind,  mind,  aki  moccan. 
Mert  aki  moccan,  az  gyanús  1 

Börtönbe  minden  férfi,  asszony. 
Gyerek,  aggastyán  és  diák, 
Szibériába  vándorolnak 
Nagy,  szomorú  ármádiák. 

A  fele  ország  börtönökben 
Senyved,  raboskodik,  rohad, 
A  másik  fele   Ázsiábul 
Küld  haza  szörnyű  átkokat. 

Hogy  katonái  egyre  hullnak. 
Nem  fáj  a  cárnak  ez  a  seb- 

Hadd  hulljanak  !  Hadd  legyen  egy  pár 
Gyanús  emberrel  kevesebb ! 

Hadd  legyen   egész  Oroszország 
Néma,   fehérlő  csont-halorrr, 
A  cárt  többé,  hogy  ne  kerülje 
Az  álom  és  a  nyugalom. 

A  cár  többé,  hogy  ne  remegjen! 
Mert  életének  nem  örül, 
Amig  a  trónját,   palotáját 
Halottak  nem  veszik  körül. 

Megbízható,  csöndes  halottak 
Es  senimi  bomba,  semmi  nesz  1 
Az  lesz  a  nagy  nap,  nagyszerű  nap. 
Mikor  a  cár  egymaga  lesz ! 

Egyetlen  élő  annyi  holt  közt. 
Milyen  megnyugtató  dolog ! 
De  valószínű,  hogy  Atyuska 
A  holtaktól  is  félni  fog. 

A  kopony aktul,  amely ekbül 
Rá  üresen  mered  a   szem  .  .  . 
A  cár  majd  újra  azt  sóhajtja  : 
„Oh  istenem!  Oh  istenem!" 

Mert  egyre  sóhajt,  egyre  térdel, 
Imádkozik  a  béke-cár. 
Míg  körülötte  vér  patakzik 
S  a  jókedvű  halál  kaszál. 

O  ártatlan,  ö  jót  akar  csak» 
O  egyre  mossa  a  kezét, 
(Mert  különféle  események 
Egy  kicsikét  bevérezék.) 

Ö  alkotmányt  akart  a  népnek, 
O  nagy  reformokat  akar, 
De  nem  engedte  a  miniszter, 
Kit  egészen  friss  hant    takar  •  .  . 

Kórházi  ágyán  a  merénylő 
Fekszik.  Az  arca  halavány. 
Gyötri  a  láz.  Felel  a  cárnak. 
Szavát  miként  ha  hallanám : 

„Igen,  nem  engedték  meg  eddig 
Ostoba  önzés  és  közöny, 
Sem  a  miniszter,  kit   megöltem. 
Sem  az,  ki  most  helyére  jön." 

„Es  mindig  jö  egy  uj  miniszter. 
Ki  nem  fogynak  soha,  soha, 
De  hogyha  százszor  százezer  jön. 
Lesz  mindegyiknek  gyilkosa!" 

„Egy  zsarnokért,  ki  millióknak 
Szabadságával  szembeszáll, 
Nem  ár  egyetlenegy  akasztás. 
Nem  ár  egyetlenegy  halál  I" 

Körötte  gondos  ápolónők 
Nagy  tömege  sürög-forog, 
Metélik,  varrják,  operálják 
Tudós,  humánus  doktorok. 

Végül  a  főorvos  jelenti, 
(Ez  a  bulletin,  a  mai:) 
„Hálisten,  tul  van  a  veszélyen. 
Már  föl  lehet  akasztani!" 

DAL  A  SZÖVETKEZETEKRŐL. 


Gyere  pajtás,  adj  kezet, 
Legyünk  egy  szövetkezet ! 
Még  pediglen  „Termelési", 
Mely  a  publikum   veséjét 
Kikaparja  és  kivési. 

Gyere  pajtás,  adj   kezet, 
Legyünk  egy  szövetkezet ! 
Még  pediglen  „Fogyasztási", 
Melytül  szépen  lassan  elfogy 
Szegény  Magyar  Mihály  bácsi. 

Gyere  pajtás,  adj   kezet, 
Legyünk  egy   szövetkezet ! 
Még  pediglen  „Koronás" 
Ahol  abból  jól  megélünk, 
Mit  ugy  hivnak  :  levonás. 

Gyere  pajtás,  adj  kezet. 
Legyünk  egy  szövetkezet ! 
Még  pediglen   „Kölcsönös", 
Ami  bőr  van  azt  lenyúzzuk,, 
A  csont  nekünk  közönyös. 

Gyere  pajtás,  adj   kezet, 
Legyünk  egy  szövetkezet ! 
Még  pediglen   „Keresztény", 
Nem  a  vallás,  hanem  a  faj  .  .  . 
Ez  maga  is  eredmény. 

Gyere  pajtás,  adj   kezet, 
Legyünk  egy  szövetkezet ! 
Még  pediglen  „Ellátó", 
Arról,  akit  mi  ellátunk, 
Leíoszlik  a  kabát,  óh  I 

Gyere  pajtás,  adj  kezet, 
Legyünk  egy  szövetkezet ! 
Még  pediglen   „Önsegélyző", 
Segélyezzük  önmagunkat 
Addig,  amig  nem  lesz  késő. 

Gyere  pajtás,  adj  kezet, 
Legyünk  egy  szövetkezet ! 
Még  pediglen  „Takarék", 
Amelybül,  ha  ki  is  vesznek, 
Nekünk  mindig  marad  még. 

Gyere  pajtás,  adj  kezet, 
Legyünk  egy  szövetkezet ! 
Még  pediglen  „Gazdasági", 
Amellyel  a  gazda  ott  lesz, 
Hol  a  mózes-hitü  mádi. 

Gyere  pajtás,  adj  kezet. 
Legyünk  egy  szövetkezet ! 
Még  pediglen  gyors   „Hitel", 
Ahol  azt,  amit  Ígérünk, 
Nagyon  gyorsan  hiszik  el. 

Gyere  pajtás,  adj  kezet. 
Legyünk  egy  szövetkezet ! 

Milyen  címen,  milyen  formán, 
Nagyon  mindegy,  hogyha  pénzzel 
Támogat  a  magas  kormány. 

Gyere  pajtás,  adj  kezet. 
Legyünk  egy  szövetkezet ! 
Szövetkezzünk  minden  rosszra, 
Foszszuiik  ki  egy  harmadikat, 
Hogy  zsebünket  ki  ne  foszsza. 

Gyere  pajtás,  adj  kezet, 
Legyünk  egy  szövetkezet ! 
Az  ehiökünk  büszke  mágnás. 
Ahová  elér  a  karja. 
Oda  csőstül  hull  az  áldás  ! 

Gyere  pajtás,  adj  kezet, 
Legyünk  egy  szövetkezet ! 
Szebb  az  elv  és  szebb  az  eszme. 
Ha  nem  külön-külön  nyúzunk. 
Hanem  együtt,  szövetkezve. 

Gyere  pajtás,  adj  kezet. 
Legyünk  egy  szövetkezet ! 
Mellékes  a  cél,   az  indok, 
Az  a  fö,  hogy  a  zsebünkbe 
Repüljenek  a  forintok. 

Gyere  pajtás,  adj  kezet. 
Legyünk  egy  szövetkezeti 
Szövetkezzünk  rendületlen, 
Mig  mások  nem  szövetkeznek 
A  sok  szövetkezet  ellen ! 

BOLHA-SZINHÁZ. 


Mikor  megenyhült  már  a  lég 
—  Mi  zöld  a  föld,  mi  kék  az  ég ! 
Ott  kinn  a  város  ligetében 
Mulatni  kezc^esz,  pesti  népem. 

A  gyorsfényképészdék  körül 
A  szived,  lelked  ugy  örül 
S  hol  nem  mindig  virul  az  illem : 
Elkéjelegsz  a  ringlispillen. 

Az  edzett  férfi  célba  lö, 
Viszont  a  gyöngédlelkü  nő 
Egy  hatosért  magasba  hintáz  .   .   . 
Továbbá  ott  a  bolha-szinház. 

A  bolhák  szinháza,    amely 
Külön   tanulmányt  érdemel, 
De  róla  egy  munkába  görnyedt 
Szinmüitész  sem  irt  még    könyvet. 

Külsőleg  bár  bódészerü, 
Az,  mi  belül  van,  nagyszerű, 
Tudós  bolháknak  fürge  serge. 
Mely  egykor  ugrott,   mint  a  zerge. 

Ugrott  vidámat  és  nagyot  — 
Most  láncra  verve  senyved  ott, 
A  művészet  megannyi  rabja, 
Magát  parancsra  mutogatja. 

Aki  szabad  volt  egykoron, 
Most  szürke  árnyék,  satnya  rom. 
Csak  hálni  jár  belé  a  lélek  .   .  . 
Hol  vagy  kalandos,  vándor-élet  ? 

Akit  ambició  gyötört, 

Ki  mindig  a  magasba  tört 

A  csillagok  fölé  röpülve, 

A  vére  most  fagypontra  hűlt  le. 

Ki  selymes,  puha  ágyba  hált, 
Ült  nagyszabású  orgiát, 
A  mindig  uj  gyönyört  keresvén 
Szép  asszonyok  tündéri  testén : 

Most  bilincset  hord,  szolga,  rab. 
Ezerszer  boldogtalanabb, 
Mint  ketrecébe  zárt    oroszlán, 
Kinek  étvágya,  foga  rossz  mán. 

A  lét  ma  néki  gyötrelem, 
Ma  kocsit  von,  jár  kötelén. 
Tengődik  vattába   pakolva, 
Szárnyaszegett,  szomorú   bolha  ! 

Forgat  golyót,  emel  botot 
—  Bolhának  súlyos  állapot  — 
S  mig  titokban  a  lelke  rina, 
Táncol,  miként  egy  ballerina. 

Nézik  cselédek,  kisdedek 
S  a  mélyen  tisztelt  hadsereg. 
Mely  duzzadva  szilaj  humortul 
Műélvezetért  idefordul. 

Ott  áll,  félelmes  zsarnokul, 
A  szigorú  direktor  ur, 
Aki  kezében  egy  csipesszel 
Szinházat  igazgatni  kezd  el. 

Csak  oly  nagyképün,  csak  olyan 
Tekintélyesen,  komolyan, 
Mintha  e  kis  arányú  bolha- 
Szinház  a  nagy  Nemzeti    volna. 

Abrázatán   a  néma  gőg 

Arról  beszél  :   „Mit  tudnak  ők, 

A  többiek  a  fegyelemhez  ? 

I  yen  szinházuk  soha  nem  lesz!" 

„Itt  nincs  heves  vetélkedés, 
A  gázsi  egyformán   kevés. 
Itt  nem  ugrál  a  hősszerelmes, 
A  primadonna  engedelmes." 

„Itt  nincs  sekélyes  intrika. 
Protekció  vagy  kritika. 
Addig,  amig  eltart  a  készlet: 
Itt  bolha  van  csak  és  művészet." 

„Ezen  a  kisded  szinpadon. 
Amit  Ígérek,  azt  adom. 
Ha  egyszer  bolhákat  igérek, 
Nem  mutatok  másféle  férget." 

„A  tisztelt  kollegák  pedig 
Fölényük  fennen  hirdetik, 
Kivül  szinházuk  csupa  csin,  máz. 
Belül  pedig  csak  bolhaszínház." 

DUNA-ÜNNEPELY. 


Babám,  a  finom,  uri  nő, 
Azt  mondta  a  napokba  nékem  : 
„Lenn  a  Dunán  s  a  partokon 
Nagy  ünnepély  lesz  még  e  héten. 
Hát  oda  bizton  elmegyünk, 
Oda  hajójegyet  vegyünk 
Negyven  vagy  ötven  koronáér  .  .  . 
Én  azt  feleltem  erre  :   „Ráér !" 

Közeledett  a  drága  nap. 
Az  impozáns,  az  átkozott  nap. 
Babám,  a  finom,  uri  nö. 
Lön  egyre-másra  izgatottabb. 
Szólt:   „Onnan  elmaradni  bün, 
Jegyet  kinál  a  sok  tribün, 
Húsz  usque  harminc  koronáér  . 
Én  azt  feleltem  erre:   „Ráér!" 

Hogy  fölvirradt  a  büszke  nap. 
Az  ünnep  nagyszabású  napja. 
Esett  az  esö,   mint  a  pinty. 
S  engem  szeliden  simogatva 
Babám,  a  finom,  uri  nö, 
Szólt :   „Az  idő  is  kitűnő, 
Esőbe  sokkai  jobban  látszik, 
Mikor  az  angol  tüzijátszik." 

Belátva  azt,  hogy  menni  kell, 
Elmentem  én  is,  mint  a  többi 
Egy  néző  állvány  tetején 
Vártam,  mikor  kell  gyönyörködni  ? 
Babám,  kin  finom  ruha  volt, 
Hozzám  most  lelkesedve  szólt : 
„A  pad,  amelyen  ülök,    nedves, 
A  tűzijáték  annál  szebb   lesz  !" 

Egy  óra  hosszat  ültem  ott, 
Meggémberedve,  fogvacogva. 
Babám,  a  finom,  uri  nő 
Örült,  hogy  jól  mulalni  fog   ma. 
Egyszer  csak  a  Gellért-hegyen, 
Egy  bősz  rakéta  fölmegyen 
Es  sisteregve  szertepukkan  .   .   . 
En  azt  feleltem  erre  :   „Tudtam  !" 

Mikor  ez  elmúlt,  sebesen 
Követte  őt  egy  uj   rakéta. 
Sürgősen  ezt  egy  harmadik. 
Szóltam:   „Ennek  fele  se  tréfa!" 
Es  sürü  durrogás  között 
Rakétára  rakéta  jött 
Es  közbe  egy-egy  bomba,  béka. 
Aztán  rakéta  és  rakéta. 

Babám,  a  finom  uri  nő 
Reám  kissé  csalódva  nézett. 
En  megnyugtattam  :   „Ezután 
Jön  a  valódi  tüzmüvészet." 

És  sürü  durrogás   között 
Rakétára  rakéta  jött 
És  közbe  egy-egy  bomba,  béka 
És  egy  rakéta  néha-néha. 

Babám,  a  finom,  uri  nő 

Most  türelmetlenkedni  kezdett 

És  megnyugtattam  :    „Ez  csupán 

Bevezetés,  vagy  mondjuk  kezdet!" 

Erre  a  zord  Gellért-hegyen 

Még  tiz  rakéta  fölmegyen 

És  sisteregve  szertepukkan  .   .   . 

Babám  azt  mondta  erre:    „Tudtam!" 

Két  óra  hosszat  ültünk  ott 

Meggémberedve,  fogvacogva, 

Babám,  a  finom,   uri  nö 

Azt  mondta:   „Csak  már  vége  volna!" 

Köröttünk  népek  ezrei 

És  nem  lehet  se  be,  se  ki ! 

Mozdulni  innen   lehetetlen, 

Tehát  kárörvendőn  nevettem- 

Babám,  a  finom*,  uri  nő 
Erre  hallatlan  dühre  gerjedt 
S  mikor  még  húsz  rakéta  jött 
Zokogni  kezdett,  mint  a  gyermek. 
Majd  —  óh  családi  állapot !  — 
Nekem  két  nagy  pofont  adott. 
Amelytől  millió  gyertyát  láték. 
Ez  volt  a  legszebb  tűzijáték. 

Végre  a  sok  tüz  elfogyott 

És  elfogyott  a  sok  rakéta 

És  kezdődött  keservesen 

Hazafelé  a  hosszú  séta. 

A  finom,  drága  toalett 

Az  uj  kalappal  odalett 

És  mindaketten  náthát  kaptunk, 

De  a  pénzünkért  jól   mulattunk. 

AZ  UJ  SZÁZKORONÁS. 


Az  újságokba  elmerülten, 

Ma  délután  a  kávéházban  ültem 

Egy  pikkoló  fekete  mellett. 

Ott  künn  a  nyári  szél  enyelgett 

Móddal  okkal, 

A  városi  piszokkal. 

Ekkor  egy  ur  —  Jakab,  Mór  vagy  Ede 

Mellém  telepede 

És  szólt :   „Ön,  aki  látott  már  sokat 

Látott  már  uj  százkoronásokat?" 

„Még  nem !" 

Feleltem  szerényen, 

Mire  ö,  kit  nem  tudtam  lerázni 

Elkezdte  buzgón  magyarázni : 

„Az  uj  százkoronás 

Ma  került  forgalomba. 

Száz  korona  az  értéke,  az  ára. 

Ugy  el  fog  szaporodni  nemsokára, 

Mint  eső  után  a  gomba. 

A  szine  kék. 

Világoskék, 

Nekem  kék,  neked  kék. 

Mindnyájunknak  nagyon  kék." 

„A  nö,   ki  ábrázolva  rajta, 

Amolyan  bécsi  fajta, 

Erősen  mollet 

Es  félbemaradt,  mint  egy   dramolett. 

Egyáltalában  nem  örül 

Annak,  hogy  forgalomba  jött. 

Sőt 

Ijedten  néz  körül. 

Ijedten,  révedezőn, 

Mint  tehén  a  mezon 

Es  láthatón  e  problémába  mélyed  : 

„Hogy  jövök  ahoz,  hogy  száz  koronát  érjek?" 

E  nö,  e  kékbe  metszett, 

E  viharedzett, 

A  pénz-nyomdának  annyira  tetszett, 

Mint  Parisnak  az  isteni  Heléna. 

Mert  a  bankónak  a  magyar  felén  a 

Képe  még  egyszer  szerepel. 

A  legkisebb  vonásig 

Olyan  az  egyik,  mint  a  másik. 

Es  ugyanaz  a  hajdisz,  a  lepel, 

A  száj,   az  orr,  a  szem,  a  fül, 

Egyforma  hátul  és   elül. 

Egyforma  kivül  és  belül, 

Ugy  magyarul,  mit  németül." 

„E  nö,  ki  itt  lefestve  áll 

Mint  osztrák-magyar  közös  ideál, 

Kit  egyformára  festenek 

A  bécsinek,  a  pestinek, 

Nem  olyan  szép,  mint  volt  a  régi 

A  régi  szép  százkoronáson  ..." 

„  Megbocsásson  " 

—  Mondtam  erre    néki  — 

„Erről  Ítéletet  nem  mondhatok. 

Van  nagy  okom  rá.  Ez  az  ok, 

~  Bevallom    bátran,   — 

Az,  hogy  még  régi  százkoronást  se  láttam. 

AZ  UTOLSÓ  LÉGY. 


A  tágas  Íróasztalon, 

l-Iol  _  testet  öltött  szorgalom  — 

Ügyes  rímekbe  foglalom 

Sok  bánatos  dalom, 

Az  éjjel,  mlg  körülvett  néma  csend 

S  négy  volt  az  óra,  négy, 

Egyszerre  megjelent 

Egy  árva  légy, 

A  nyár  utolsó,  bágyadt,  bús  legye. 

Hogy  nálam  tiszteletét  tegye- 

Megilletődve  néztem  öt, 

A  halkan  mászót,  a  fáradtat, 

A  tévedésből  itt  maradtat. 

Arcán  lemondás  volt  és  néma  gond, 

Amig  a  papiroson  átosont, 

Nem  zizegett,  szárnya  se  rebbent. 

(Talán  ííyöngéden  méltányolta. 

Hogy  békén  alszik  négy  gyerek  bent.) 

Csak  mászott,  halkan,  betegen, 
A  még  nem  látott,   idegen 
Tintásüveg  és  tolíszárak  között, 
Majd  a  papirvágóba  ütközött 
És  leroskadt  az  itatósra  .  .  • 

Ami  falun  a  legutolsó  rózsa. 
Az  a  városban  az  utolsó  légy. 
Az  őszi  hervadás  bus  hirdetője, 
Óh,  költő,  ihletet  belőle 
Végy  1 

E  szárnyas  emlék 
Némán  meséli, 
Hogy  nyár  volt  nemrég 
S  az  idő  ma  a  déli 
Órákban  is  téli. 

Mondom,  megilletődve  néztem  őt, 
Szivem  bánattal  volt  tele. 
A  légy  is  rámnézett  s  megértett. 
Olyan  volt,  mint  egy  fekete  kisértet, 
Rég  elfelejtett  multak  bus  jele, 
sten  veled,  nyár,  rózsák,  ifjúság, 
A  légy  novemberben  már  ritkaság. 

Az  itatósról  rászállt  a  papirra. 

Amely  fehér  volt  és  szeplőtelen. 

Mivel  a  jelen 

Versből  még  egy  betű  se  volt  megírva. 

Es  velem  farkasszemet  nézett. 

Feketén,  mint  az  enyészet. 

Sötéten,  mint  az  elmúlás,  az  átok, 

Lelkembe  látott 

S  szemembe  vágta  a  nagy  igazságot : 

„Egyszer  mindennek  vége  lesz, 

A  nyár  utolsó  üdvözlete  ez  .  .  ." 

Bár  ez  lehangolt, 
Adtam  a  hideg  angolt. 
Nyájasan  néztem  végig  a  legyen. 
Mint  szép  nyakat  diszitő,  pici  lencsén 
Es  udvariasan  szóltam  :   „Legyen 
Máskor  is  szerencsém  1" 

átalakítás. 


A  pesti  kávés  csupa  szorgalom 
S  mert  kávéháza  csupa  forgalom, 
így  szól :   „Vendégeim  javára 
Atalakitom  most  a  kávéházat, 
Ellátom  minden  kényelemmel, 
Amit  csak  kitalált  e  század, 
Lesz  benne  márvány,  mahagóni, 
Faburkolat,  selyem,  brokát 
Es  csináltatok  elsősorban 
Még  egy  kártyaszobát." 

A  pesti  kávés  csupa    szorgalom 

S  mert  állandóan  nő  a  forgalom, 

így  szól :   „Habár  csak  pár  hónapja 

Hogy  kávéházam  átalakitottam, 

Vendégeimet  egy  kis  ujitással 

Meglepem  titokban. 

Evégett 

Berendezem  a  pincehelyiséget. 

Építtetek  külön  lejáratot 

Es  stilszerüen  alakitom  át 

A  pincét.  Csinálok  belőle 

Még  két  kártyaszobát." 

A  pesti  kávés  csupa  szorgaloni 
S  mert  óriási  már  a  forgalom, 

így  szól:   „A  korral  lépést  tartant, 

Elemi  kötelesség, 

Mit  kéne  ujat  kitalálni, 

Hogy  vendégeimnek  jól   essék? 

Azt  hiszem,  kedves  figyelem, 

Az  emeleti  lakást,  ha  kibérelem. 

Epittetek  külön  följáratot 

S  szecessziósán  alakitom  át 

Azt  az  üres  lakást.  Csinálok 

Még  két  kártyaszobát." 

A  pesti  kávés  csupa  szorgalom 

Es  mert  ijesztő  már  a  forgalom. 

Így  szól:   „Minden  hálának  van  határa, 

Csak  az  enyém  határtalan. 

Éppen  ezért  nagy  áldozatra 

Határoztam  magam. 

Az  üzletet  a  jövő  nyáron 

Atalakitom  minden  áron, 

De  végérvényesen,  örökre 

Ugy  alakitom  elegánsan  át, 

Hogy  csináltatok  egy  kártyaházat 

Es  egy  kávé-szobát." 

ZÁRSZÁMADÁS. 


Tegnapelőtt  beköltöztünk 
A  városba  .  .  .  nagy  eset ! 
Otthagytuk  a  nyaralónkat 
A  béreltet  s  kieset. 
Itt  van  az  ősz  valahára, 
Visszanézek  most  a  nyárra, 
Nem  volt  benne  gyönyörűség. 
Se  élvezet,  se  zamat  — 
De  legalább  alaposan 
Kinyaraltam  magamat. 

Júniustól  szeptemberig 
Diadallal  mondhatom. 
Nap-nap  után  három  órát 
Töltöttem  a  vonaton. 
Szinte  sirt  belé  a  lelkem. 
Annyi  port  és  füstöt  nyeltem. 
Nap-nap  után  harminc-negyven 
Csomag  nyomta  vállamat    — 
De  legalább  alaposan 
Kinyaraltam  magamat. 

Egy  szoba  s  egy  még  kisebb  kert 
Volt  családom  otthona 
Es  az  ára  egy  szezonra 
Ezerkétszáz  korona. 

Moccanni  sem  mertünk  ottan, 
Káromkodni  is  titokban, 
Sirva  nézem  a  tükörben 
Koraőszült  hajamat  — 
De  legalább  alaposan 
Kinyaraltam  magamat. 

Hogyha  olykor,  mint  az  erdők 
Mélyén  egy-egy  vén  bölény, 
Elmerengve  sétálgattam 
Kisded  kertünk  lágy  ölén, 
iNekem  rontott  darázs,  szúnyog. 
Már  azt  hittem,  hogy  elhunyok, 
Domborodott  rajtam  szépen 
Ezer  csipés,  daganat  — 
De  legalább  alaposan 
Kinyaraltam  magamat. 

Tegnapelőtt  beköltöztünk 
A  városba  .   .   .  nagy  eset ! 
Idehaza  várt  már  engem 
A  bélyeges  kereset. 
Mely  tavaszszal  nyujta  kezet, 
Bepörölt  a  szövetkezet. 
Mivelhogy  rég  esedékes 
A  tőke  és  a  kamat  — 
De  legalább  alaposan 
Kinyaraltam  magamat ! 

ŐSZI  MERENGÉS. 


Erkölcstelen  ember  vagyok, 

Mivel  már  kora  reggel, 

Amikor  más  munkába  perdül 

S  a  nap  ragyog 

És  felkel, 

Csöbörbe  esem  a  vederbül. 

Illetve  kávéházba  kávéházbul. 

Agyam  még  tegnap  este  óta  kábul 

S  én  nyomorult  földi  féreg, 

Valahányszor  egy  terraszhoz  érek, 

Ellágyulok, 

Mint  egy  tulok. 

Szivem  majd  meghasad. 

Mint  mágnes  a  vasat, 

Ugy   vonzanak  a  szalmaszékek, 

Ugy  vonzanak  a  vaspadok 

És  habozás  nélkül  belépek 

S  mélán  beléjük  roskadok. 

Az  ál-leanderek  tövében. 

Az  ál-bádog-vas-keritésen  át 

Gyönyörködöm  a  drága  pesti  népben 

Es  hallgatom  fővárosom  saját 

Zaját. 

A  pincér  hoz  vagy  harminc  hirlapot. 

De  nem  olvasok.  Lopom  a  napot, 

Miközben  folyton  ásitásra  készen 

A  nőket  nézem, 

Akik  mellettem  elmennek  gyalog 

Es  kocsin. 

Óh,  mily  fiatalok, 

A  lábuk  mily  kicsiny, 

Szemükben  mennyi  csábitő  igézet. 

Kacérkodnak,  főznek. 

Csókra  készek. 

Küszöbén  az  ősznek. 

És  ebben  van  rezon, 

Mivel  az  ősz,  a  szerelemre 

Már  nagyon  alkalmas  szezon. 

A  harisnyájuk  lila  és  selyem. 

Hiába  van  családi  tűzhelyem 

És  jól  nevelt  négy  gyermekem. 

Ilyenkor  megdöbbenve  érzem, 

Hogy  szivem  is  van  énnekem. 

Szivem,  amely  nem  gyáva,  gyatra 

És  néha  szomjas  egy  kalandra. 

Akármily  álmosan  ülök. 

Néha  nagyon  föllendülök 

És  eltűnődve  a  rámváró 

Szerelmi  lakomán. 

Mint  régi,  régi  aszfalt-járó. 

Elindulok  egy  pici  láb  nyomán. 

Ilyenkor  nőhóditó  vagyok,    arszlán, 

Ki  repül  és  nem  mászik. 

...  De  csak  a  szomszéd  kávéházig. 

Mert  annak  ál-leanderes  terraszán, 

Ahol  a  szalmaszék  s  a  pad  remek. 
Megtörik  minden  elhatározásom 
Es  hajavesztett,  lusta  Sámson, 
Már  megint  megpihenek. 
Körölvesz  pincér  három 
S  mig  egy  meleg 
Feketekávét  rendelek, 
Az  uj  kalandot  várom  .  .  . 

TAVASZI  DIVAT. 


Teréz,  az  angyali  lény, 

A  bájnő, 

A  divatkirálynő. 

Ki  kérlelhetetlen  szigorral. 

Pontosan  követi  a  divatot 

S  el  nem  tér  attól,  milliméterrel  se, 

Férjétől  tegnap  —  mely  szerencse  ! 

Háromszáz  koronát  kapott. 

Es  szólt  Teréz  : 

„Bár  még  havaz. 

Már  küszöbön  a  tavasz, 

Vegyünk  tehát  tavaszi  kalapot." 

A  gondolatot  követte  a  tett, 

Teréz  a  boltba  lelt 

Egy  párizsi  modelt 

S  azért  háromszáz  kroncsit  fizetett. 

Teréz,  az  angyali  lény, 

Az  uj,  tavaszi  kalappal  fején. 

Sohasem  sejtett 

Eleganciával   hazalejtett. 

Amerre  ment, 

Fölbomlott  a  rend. 

Az  emberek  megálltak  hódolattal, 

A  kalapjukat   megemelték, 

(Ami  a  tisztelet  alapja) 

És  azt  mondták :   „Eszem  a  lelkét, 

Itt  megy  Teréz  s  a  tavaszi  kalapja." 

S  mig  ment  Teréz  s  ment  a  kalap, 

Az  égen  fönt  megállt  a  nap, 

Hogy  kényelmesebben  lenézzen 

A  kalapra,  mely  oly  jól  fost  Terézen. 

Teréz,  az  angyali  lény. 

Hazaérvén, 

Drága  férjén. 

Akinek  neve  Péter 

—  Es  ez  szomorú,  de  tény,  — 

Furcsa  tüneteket  észlelt, 

Mert  Péter   fölriadt. 

Fölriadt  a  Péter, 

Ijedten  nyögve :   „Ez  most  a  divat  ? 

Hisz  ez  a  kalap  van  vagy  másfél  méter!' 

„Igen,  drága  Péter", 

Felelt  a  boldog 

Teréz  s  mosolygott, 

Mig  hófehér,  szép  fogait  mutatta  : 

„Igen,  Péter, 

Csak  másfél  méter, 

A  kis  kalapok  jöttek  most  divatba !" 

JÉGDAL. 


Költői  lendületben 

Együtt  ültünk  mi  ketten, 

Én  és  a  szőke  lányka 

A  kandalló  mellett. 

(Viz-utca  7.  harmadik  emelet.) 

Nagy  volt  szivemnek  a  lángja, 

Mig  vigan  olvadt  az  utcán  a  hó. 

Én  megelégedetten  konstatáltam, 

Hogy  idebent,  igy,  együtt  ülni  jó. 

Éreztem,  itt  a  pillanat 

A  lantomat  fölajzanom 

S  már  szólt,  már  szállt 

A  kis  szobán  át 

Szerelmes  jég-dalom  : 

„Majd,  ha  fagy. 

Bejárom  az  erdőt,  a  rétet 

És  jégvirágokat  tépek 

Neked,  ki  szivem  hő  szerelme  vagy 

Majd,  ha  fagy, 

Szerelmem,  mely  sohsem  lohad 

Hatalmas  jégcsapokat 

Tördel  majd,  ötvenet,  százat, 

Épitek  neked  egy  házat 

Rengeteg  jégtáblákbul, 

Külön  kapuval  elül  és  hátul, 

Lesz  öt  szobánk,  vegyesen  kicsi,  nagy. 

Majd,  ha  fagy, 

Ott  fogunk  élni  boldogan  mi  ketten. 

Az  emberektől  elfeledten, 

Csak  te  meg  én 

A  jégház  rejtekén 

S  ha  nekem,  óh  szerelmem. 

Hazulról  el  kell  mennem. 

Téged  bezárlak,  hogy  rosszat  ne  tégy 

S  ne  légy 

Másé,  csak  az  enyém 

Es  mindörökre  hü  maradj  !" 

így  énekeltem  én 
Ahoz,  aki  lelkemnek  a  lelke 
S  ö  csendes  dühvel  isnxételte : 
„Majd,  ha  fagy!" 

TÉLI  ÉRZELMEK. 


1. 


Járok  az  utcán,  mint  az  oroszlán 
A  Szaharán. 

Nincs  mirül  irni !  Ejnye,  de   ocsmány 
Téma-hiány ! 

Balga  rimekbül  éppen  elég  volt 
Heteken  át, 

Küldj  az  agyamba,  óh  kegyes  égbolt 
Egy  ideát. 

Valami  ujat,  nagyszerű-szépet 

Lendületest, 

Szivem  a  bus,  a  méla,   a  tépett 

Ertte  ugy   esd. 

Gondolat  nélkül  táncol  a  tollam 

Bus  papiron, 

Nem  jut  eszembe  semmi  ...  de  jól  van, 

En  leirom. 


2. 


Azt  hiszem,  tél  van  odakint, 
Ezt  fölemiitette  megint 
Sok  téli  ének. 

Mely  konstatálta  boldogan, 
Hogy  most  megint  szezonja  va* 
A  gesztenyének. 

A  gesztenye  pirulva  sül. 
Utálom  őt.  Azonfölül 
Kofái  vének. 

Nem  győz  meg  arról  senkise 
Hogy  mégis  van  költészete 
A  gesztenyének. 

Látnom  ez  ételt,  nem  öröm. 
Utálom  őt!  Sőt  gyűlölöm. 
Ezek  mind  tények. 
Hogy  undorodom,  nem  titok 
És  mindig  hátat  forditok 
A  gesztenyének. 

No  és  hogy  ezt  miért  teszem? 

Miért?  Hát,  édes  istenem 

Az  itt  a  lényeg. 

Hogy  nem  éreztem  soha  még 

Zamatját,  izét,  örömét 

A  gesztenyének. 

Ha  e  gyümölcsöt  valaki, 
Mindig  azért  kaparja  ki, 
Hogy  más  enné  meg  : 
A  szíve,  bármilyen  remek. 
Ezt  nem  bocsátja  soha  meg 
A  gesztenyének. 

VÁLASZ  A  FEKETE  DOMINÓNAK. 


A  cimbe  foglalt  dominótul 
Levelet  kaptam  pénteken. 
Oly  rőzsaszinü,  illatos  volt, 
Es  mily  gyönyört  igért  nekem. 
A  dominó  azt  irta  benne  : 
—  Igen,  elmondom,  nem  titok  - 
A  sóhajok  vén  folyosóján 
Vasárnap  este  várni   fog. 

Oh,  sóhajok  vén  folyosója. 
Oh,  dominó,  öreg    csoda. 
Oh  pajkos  álarcos  vigalmak 
Mesevilága,   mámora, 
Oh  gyönyörű  szerelmi  játék, 
Elmés,  merész,  gáláns,  hamis. 
Oh  legyezők,  óh  suttogások. 
Ti  vagytok,  éltek,  még  ma  is  ? 

Elhigyjem  azt,  hogy  Budapesten 
Ma  is  akad  még  egy  liba. 
Ki  áhitattal  burkolózik 
A  dominó  titkaiba? 
Es  rózsaszin  levélpapiron. 
Amelyből  báj  illat    fakad 
A  sóhajok  vén  folyosóján 
Regényes  randevúkat  ad  ? 

Oh,  dominó,  jámbor  teremtés, 

Mindez  divatját  multa  rég. 

Az  álarcok  romantikája 

Eloszlott,  mint  a  buborék. 

A  sóhajok  vén  folyosóján 

Már  nincs  sóhaj,  mely  szárnyra  kel, 

A  szomorú,  megunt  bujósdi 

Ma  már  az  ördögnek  se  kell. 

Hiába  vársz  vasárnap  este, 
Bolyongva  sivár  nép  között : 
Nem  leszek  ott   A  szived  álmát 
Úgyis  hiába   üldözöd. 
Amit  keressz,  meg  nem  találod. 
Hagyd  abba  a  bolond  tusát, 
A  sóhajok  vén  folyosóján, 
Nincs  sóhaj  és  nincs  ifjúság. 

Ha  meglátnálak  a  teremben, 
Tán  el  se  hinném  azt,  hogy  élsz, 
Sötét  álomkép  vagy,  kisértet, 
Aki  a  multakról  regélsz. 
Sötét  kisértet,  ki  a  hangos 
Álarcosbáli  éjfelén, 
A  sóhajok  vén  folyosóján 
A  sír  öléből  megjelen. 

NAGYMAMACSKA. 

Nagypapácska,  nagymamácska, 
Két  fehérhajú  öreg, 
Akik  együtt  megvénültek, 
Lent  a  kertben  együtt  ültek. 
Harmatos  volt  még  a  regg 
Trallala,  trallala. 
Harmatos  volt  még  a  regg. 

Es  megszólalt  nagymamácska, 
Mint  egy  régi  zongora : 
„Rajta,  valld  be  most  barátom. 
Nem  haragszom,  megbocsátom, 
Nem  csaltál-e  meg,  soha  ? 
Trallala,  trallala, 
Nem  csaltál-e  meg  soha  ? 

Nagypapácska  fejvakarva 

Szól:   „Bevallom  hát  ...  no  jó  .  .  . 

Fordítsd  félre  most  az  orcád, 

Egyszer  voltam  hűtlen  hozzád, 

Egyszer  voltam  áruló. 

Trallala,  trallala. 

Egyszer  .  .  .  érted  kis  bohó  P" 

„Látod,  látod,  milyen  kár  volt" 
Mondja  most  a  nagymama  — 
„Hisz  az  ember  gyönge,  gyarló, 
S  az  az  egy  is,  te  pazarló. 
Nékünk  mily  jól  esne  ma. 
Trallala,  trallala, 
Nékünk  miíy  jól  esne  ma  1" 

10  ,.145 


A  LENCSE. 


A  lencse,  amelyért  rajongok 

Babámnak  a  •  .  .  hogy  mondjam  el? 

Egy  kissé  csiklandós  helyen  van 

S  ezt  mégis  respektálni  kell. 

Szóval  a  lencse  nincs  az  állán, 

A  lencse  nincs  a  homlokán 

Es  nincs  a  karján,  nincs  a  vállán 

Es  nincs  a  gömbölyű   bokán. 

Hogy  hol  van  ?  Hogy  hol  van  ? 

Az  bizonyos,  hogy  valahol  van. 

Szerencse,  szerencse 

Hogy  én  tudom  csak,  hol  van  az  a  lencse. 


E  lencse  oly  parányi,  selymes, 

ingerlő,  mint  egy  jó  falat. 

E  lencse  nincs  az  orr  tövében, 

E  lencse  nincs  a  fül   alatt. 

E  lencse  nincs  a  száj  szögletben 

Nincs  könyökén  és  nincs  kezén, 

Es  nincs  a  márványkeble  halmán 

Es  nincs  a  háta  közepén. 

Hogy  hol  van?  Hogy  hol  van  ? 

Az  bizonyos,  hogy  valahol  van. 

Szerencse,  szerencse, 

Hogy  én  tudom  csak,  hol  van  az  a  lencse. 

A  lencse  nincs  a  szive  táján 

A  lencse  nincs  az  ajakán- 

A  homlokán  ?   Ott  sincs  a  lencse 

Es  nincs  a  térdén,  sem  nyakán. 

E  lencse,  melybe  minden  álmom, 

Es  minden  vágyam  költözött. 

Ott  van  babám  hószinü  testén 

A  homlok  és  a  térd  között. 

Hogy  hol  van  ?  Hogy  hol  van  ? 

Az  bizonyos,  hogy  valahol  van. 

Szerencse,  szerencse. 

Hogy  most  már  tudják,  hol  van  az  a  lencse. 

AZ  ESERNYŐ. 


Nemrég  egy  súlyos  pillanatban, 

Magamhoz  egy  tanárt  hivattam  ; 

„Hogy  itt  mi  fáj,  hogy  itt  mi  szúr. 

No  nézze  meg  professor  ur!" 

O  odanéz,  ö  idenéz, 

S  azt  mondja  :   „Seinmi  az  egész  l 

De  óvatosságból  barátom 

A  hasát  mégis  föl  kell  vágnom ! 

Az  ingű j ját  föltürte  rögtön, 

És  vágni  kezdett  a  kegyetlen  ! 

Sokat  nevettem  életemben. 

De  igy  még  sohasem  nevettem. 

Es  vágni  kezdett  jobbra,  balra, 
Aztán,  no  aztán  összevarrta 
Majd  a  tanár  ur,  a  derék 
Föltette  a  cilinderét 
Fölhúzta  mindkét  keztyüjét 
Es  tanakodva  néze,  szét 
Az  esernyőjét,  óh  a  bamba. 
Bent   felejtette  a  hasamba. 
En  láttam,  mikor  beletette. 
De  azért  sem  figyelmeztettem. 
Sokat  nevettem  életemben. 
De  igy  még  sohasem  nevettem- 

Mikor  fizetni  kellé,  lám,  lám 
Az  ernyő  rajta  volt  a  számlán. 
Az  ára  ötven  korona, 
Es  nem  nyithatom  ki  soha. 
Ezerszázötven  koronát, 
Nyújtottam  a  tanárnak  át. 
Az  az,  hogy  pardon  már  előre. 
Levontam  húsz  fillért  belőle 
Ez  jár  nekem,  mint  ruhatárnak 
Ezt  a  tanárral  megérttettem. 
Sokat  nevettem  életemben. 
De  igy  még  sohasem  nevettem. 

MIÉRT  írok? 


A  kávéház  fogasán 

Lazán 

Függ  egy  felöltő, 

Alatta  ül  egy  költő, 

Előtte  tinta,  toll,  papir. 

Es  nátha-pirral  az  orrán 

Mélán  és  mogorván 

Verset  ir, 

A  rendes  őszi  verset. 

Belehelyez  három  kiló  keservet, 

Tíz  adag  porrá  tört  reményt. 

Csalódást  négy  evő-kanállal 

S  kavarja  lassan,  immel-ámmal 

A  rendes  őszi  költeményt. 

Csöndes  elmúlás  .  .  .  nyári  emlék 

Belőletek  hozzá  kever  még 

Fűszerül  egy-két  adagot, 

Azután  elszór  az  egész  felett 

Hervadt  virágot,  száraz  levelet 

Es  egyéb  megható  és  meghatott 

Holmit,  mit  néki  ihlete  sugalt. 

Majd  hosszú  lére  fölereszti 

Es  lassú  tűzön  főzni  kezdi 

A  rendes  őszi  dalt. 

Még  mazsolának  beleszórja : 

Lelkem  üres  .  .  .   szivem  beteg  .  .  , 

Elment  a  fecske  és  a  gólya  . 

Szóval  csak  rójja,  rójja,    rójja 

A  rendes  őszi  éneket. 

Rimet  rak  rimre 

És  a  címe 

íme : 

„Miért 

„Miért 

„Miért 

„Miért 

„Miért 

„Miért 

„Miért 

„Miért 

„Miért 

„Miért 

„Miért 

„Miért 


írok?" 

irok?"   —  kérdi  lágyan. 

irok  ?"  —  kérdi  sötéten. 

irok?"   —  kérdi  aggódva. 

irok?"   —  kérdi  gőggel, 
rok?"  —  kérdi  busán. 

irok?"  —  kérdi  halkan. 

irok?"  —  kérdi  tépelődve. 

irok?"   —  kérdi  keserűn. 

irok?"  —  kérdi  gúnyosan. 

irok  ?"   —  kérdi  haragosan. 

irok?"  —  kérdi  sirva, 
Lázban,  csüggedésben,  vágyban, 
E  két  szóban  egy  világ  van. 
Es  mert  valakinek  felelni  kell, 
E  nagy  kérdésre  két  hang  is  felel. 
Az  egyik  az  mondja  :   „Mert  ráér  . 
A  másik:   „Húsz  koronáér." 

KÁVÉHÁZI  ELÉGIA. 


Szeretem  téli  délutánokon, 

Mikor  fehér  diszt  öltenek  a  házak, 

A  kávéházat, 

Amelyben  lelkemmel  rokon 

A  sok-sok  bánatos  ábrázat, 

Szomorú  kártyás,  csüggedt  naplopó. 

Óh, 

Rettenetes,  cifra  kórház, 

Ahol  mű-bársony  és  mű-márvány 

Fogadja  azt,  ki  hajléktalan-árván 

Beténfereg. 

Itt  meggyógyul  a  sok  beteg. 

Elkeseredett  pária. 

Ki  a  hitelbe  hozatott  kávéhoz 

A  sült  galambot  várja. 

Itt  a  melegben  és  a  füstben, 

Melytől  kicsordul  szemedből  a  könyü 

Feledni  és  vigasztalódni  könnyű ! 

Ülsz,  mintha  ülnél  óriási  üstben. 

Az  élet  benned  lágyan  bizsereg. 

Köröskörül  fantasztikus  sereg. 

Urak,  barnák,  veresek 

Cvikkeresek, 

Alperesek, 

Az  egyik  azzal  jön  be  : 

„Valakit  keresek." 

A  másik  azzal  megy  ki : 

„Ma  nincs  kereset." 

Es  nők  1  Termetesek, 

Gyermekesek, 

Sőt  akárhányszor  négy-öt  gyermekesek, 

Al-herme!in  bekecsesek 

S  mégis,  mégis,  be  kecsesek ! 

Es  mig  szellemes  csevegéssel 

Fűszerezik  a  levegőt. 

Késsel  eszik  a  kávét.  Késsel ! 

Igen,  mert  ők  előkelők. 

Néhány  molettebb,  rengeteg  kalapban 

Kémleli  buzgón,  hogy  mi  van  a  lapban 

Es  ismerkedésre  mihelyt  alap  van  — 

Ismerkedik.  Igazi  pesti  démon, 

Ki  a  férjével  nem  vénül  ugy  össze. 

Mint  az  ókorban  Baucis  és  Filemon, 

A  férje,  a  boldogtalan, 

Fönt  a  kártyaszobában  ül 

Es  kártyázik 

Délután  kettőtől  este  százig. 

Közben  csak  félórát  pihen 

S  mivel  a  pénzpiac  ma  gyatra, 

Az  illemhelyen  halkan,  szeliden 

Egy  kis  pénzt  vesz  föl  harmincas  kamatra. 

Es  jő 

Egy  roskatag 

Agg 

Nő, 

Kezében  söprű  rezg. 

Azzal  söpörni  kezd. 

Kisöpri  azt  a  szemetet, 

Ami  a  kávéházban  született. 

Elnézem  mélán  és  nem  értem. 

Szemét  —  szemét.  Mindegy  neki. 

Es  csodálkozom  azon,  hogy  miért  nenft 

Inkább  az  embereket  söpri  ki  ? 

A  VÉNUSZ-SZOBOR  DALA. 


Mért  faragtak  szép  szobornak. 
Hogyha  senki  sem  becsül, 
Hogyha  minden  farizeus 
En  ellenem  egyesül  ? 

Hogyha  most  a  városházán 
A  sok  panama-puhány, 
Azzal  vádol,  hogy  nincs  ingem, 
Se  harisnyám,  se  ruhám  ? 

Nincs  cipőm,  keztyüm,  se  fűzőm. 
Még  kevésbé  kalapom  .  . . 
Ezért  állok  ő  szerintök 
Erkölcstelen  alapon. 

Hogy  a  Vigadóban  álljak. 
Leszavazták  e   jogom. 
Mért  piruljon  a  közönség 
Az  álarcos  bálakon? 

Rágódik  a  bölcs  tanács  is 
A  fügefa-levelén. 
Kimondja,  hogy  immorális 
Minden,  ami  meztelen. 

Oh,  hallottam  ezt  a  hangot 
Hellasz  óta  sokfele, 
Ámde  mindig  csak  a  perverz 
Lelkek  közt  volt  hitele- 
Aki  bátor,  aki   tiszta, 
Megbocsátja  azt  nekem, 
Hogy  a  szépség  diadalát 
Meztelenül  hirdetem. 

Mily  sötétség  !  Mily  konokság, 
Hogy  száműznek  zordonul, 
Mert  a  közerkölcsöt  félti 
Némely  bölcs  tanácsnok  ur. 

Némely  ur,  kihez   különben 
Hozzáférni  könnyű  vőn, 
Hogyha  volna,  ami  nincsen  : 
Nem  ruhám  —  protekcióm. 

Remekműnek  lenni  Pesten, 
Sanyarú  sors,  satnya  lét .  .  . 
Hogyha  Ehrlich-kályha  volnék, 
Már  régóta  állanék  I 

BUDAPESTI  NÉPDAL. 


Budapesti  szép  asszonynak  párja  nincs, 

Párja  nincs, 
Valahány  van,  egytül-egyig,  drága  kincs. 

Drága  kincs. 
Feje  búbján  tornyos-bornyos  frizura. 

Frizura, 
Részletekre  vásárolta  az  ura. 

Az  ura. 

Empir-ruha,  princessz-ruha,  csipke-bluz, 

Csipke-bluz. 
Irgalmatlan  nagy  kalapja  van  vagy  husz» 

Van  vagy  húsz, 
Sevró-cipö,  azsur  selyem  harisnya. 

Harisnya, 
Odahaza  meg  üres  a  tarisznya, 

Tarisznya. 

Kávéházban  elolvassa  a  lapot, 

A  lapot, 
így  talál  a  randevúra  alapot, 

Alapot. 
„Gentry  asszony"   álnév  alatt  levelez, 

Levelez, 
Az  urát  meg  ugy  hivják,  hogy  Abelesz, 

Abelesz. 

Este  hatkor  moziban  ül  az  édes, 

Az  édes, 
Szeme,  szája,  keze,  lába  beszédes, 

Beszédes. 
A  sötétben  jól  esik  a  flörtölés, 

Flörtölés, 
Odahaza  sorsa  úgyis  böjtölés, 

Böjtölés. 

Udvarlót  tart,  szeretőt  tart  rogyásig. 

Rogyásig, 
Megy  az  egyik,  jön  helyette  a  másik, 

A  másik. 
A  szivébe  Jancsi,  Pista,  Elemér, 

Elemér, 
S  még  vagy  három  kényelmesen  belefér, 

Belefér. 

Magát  méltsás  asszonyomnak  hivatja. 

Hivatja, 
Mikor  meghal,  egész  város  siratja, 

Siratja. 
Kis  angyalok  menyországba  viszik  őt. 

Viszik  őt, 
Mint  közismert,  tisztességes  úri  nőt. 

Úri  nőt. 

AZ  ISTENI  SZIKRA. 


Ilyenkor,  már-már  ösz  fele 

Ambicióval  van  tele 

Sok  szende  lányka  lelke. 

Az  egyik  énekelne, 

A  másik  adná  Medeát, 

Vagy  ugrándozna,  mint  Fedák, 

Szóval,  amig  nem    késő, 

Lenni  akar  színésznő. 

Jaj,  milyen  izgató  e  pálya ! 

És  ha  csinos  a  lány  bokája 

S  melyen  trikó  feszül,  az  ikra  : 

Ezt  ugy  hivják,  hogy  benne  megvan 

Az  isteni  szikra. 

Ez  alapon  a  lány,  ha  szép, 

Egy  sziniiskolába  lép, 

Szivvel,  lélekkel,  testtel 

Buzgón  tanulni  kezd  el. 

Hamar  kisül,  hogy  hangja  nincs, 

De  álla,  válla  —  csupa  kincs, 

Es  édesebb  e  lányka. 

Mint  Gerbeaud  drága  fánkja. 

Jaj,  milyen  izgató  e  pálya ! 

Egy  bankdirektor  protegálja 

S  ha  rátalál  a  másodikra, 

Már  akkor  megvan  benne  bőven 

Az  isteni  szikra. 

Hamar  belátja  a  leány, 
Hogy  mit  sem  ér  a  tudomány, 
Bolond,  ki  könyvre  görnyed, 
Fiakkerozni  könnyebb. 
Szép,  szép,  ha  a  leány  derék, 
De  szebb  még  a  gummi-kerék. 
Az  ékszer,  a  bokréta 
Sem  megvetendő  néha. 
Jaj,  milyen  izgató  e  pálya  ! 
Van  tiz  kalapja,   húsz  ruhája, 
Selyem  alsószoknyája,  cifra. 
Be  jó  is  annak,  kiben  megvan 
Az  isteni  szikra ! 

Es  bár  butább,  mint  egy  teve. 
Már  ekkor  „shaw^-girl"   a  neve, 
Olyankor  mikor  játszik, 
Tetötül-talpig  látszik. 
Három  ballába  van  neki, 
De  mind  a  három  isteni ! 
Es  balkeze  van  négy  is, 
Azért  férjhez  megy  mégis ! 
Jaj,  milyen  izgató  e  pálya  ! 
Szépsége  van  csak,  nincs  hibáje. 
De  megvan  annak  is  a  titka. 
Hogy  boldogulj  rajt.  Ahoz  egy  kell 
Az  isteni  szikra. 

PESTI  KERTEK. 


Amikor  a  hótul 
Megtisztul  az  aszfalt^ 
Kávéházak  elé 
Kirakják  az  asztalt. 

Mikor  üde  illat 
Tölti  be  a  léget, 
Kávéházak  elé 
Kirakják  a  széket. 

Mikor  a  melegtül 
Állat,  ember  bágyad. 
Kávéházak  elé 
Kirakják  a  fákat. 

Elül  egy  kerités, 
Jobbra-balra  ponyva. 
Ez  a  kávéházban 
A  tavaszi  pompa. 

így  nyilnak  ki  sorra 
Az  utcán  a  kertek, 
Ilyenkor  a  pesti 
Boldog,  mint  egy  herceg. 

Meghatottan  rebeg 
A  tavaszhoz  ódát, 

Szörpölvén  a  szörpöt, 
Hörpölvén  a  szódát. 

Szájába  illeszt  egy 
Hosszú  szalmaszálat 
Azon  át  kérődzik, 
Mint  egy  háziállat. 

Itt-ott  a  fák  között, 
Lent  az  utak  mentén, 
Ügybuzgó  hordárok 
Piroslanak  szendén. 

Ok  itt  a  virágok  .  .  . 
(E  hasonlat  ócska, 
Helyettem,  kis   virág, 
Menj,  szerelmi  posta !) 

A  vén  nap  a  kertre 
Éltetőén  tűz  le, 
Illatot  áraszt  egy 
Automobil  bűze. 

Amikor  az  este 
Ráborul  a  tájra. 
Kigyúl  a  kertben  száz 
Szentjános-bogárka. 

Száz  villamos  körte 
Villogva,  ragyogva. 
Bekandikál  minden 
Bokorba,  sarokba. 

Fölül  egy  Ívlámpa 
Fehér  fényben    izzva, 
Mimeli  a  holdat 
Gömbölyűre  hizva. 

Beljebb  a    sűrűben, 
Mélyén  a  bereknek, 
Kis  dalos  madárkák 
Vigan  csicseregnek. 

Nótáznak,  flótáznak, 
Bögöhegedűlnek, 
Es  nem  száraz   ágon. 
Karosszékben  ülnek. 

Es  az  asztalukról 
Sör  mosolyog  rajok, 
A  dalos  madárkák 
Vén,  kövér  cigányok, 

S  mert  a  szent  természet 
Öléhez  ez  illik. 
Vannak  itt  tündérek. 
Úgynevezett  viliik. 

Összefogózkodnak, 
Lenge  táncot  ropnak, 
A  vándor  ajkára 
Szűzi  csókot  lopnak. 

Néha  csókot  lopnak. 
Néha  erszényt  lopnak, 

Ezer  évig  élnek, 
El  sohase  kopnak. 

Mlg  az  asztalok  közt 
A  tavaszi  láznak 
Fekete  gnómjai : 
Pincérek  cikáznak. 

Mialatt  a  gáz  fogy, 
Es  az  éjhomály  nő, 
Ragyogó  trónján  ül 
A  tündérkirálynő. 

A  kassza  tündére, 
Katalin  vagy  örzsi, 
A  gnómok  munkáját 
Zordul  ellenőrzi  .  .  . 

Amig  hajnaltájban 
Vége  van  a    násznak 
Es  a  székek  mind  az 
Asztalokra  másznak. 

Locsolnak  a   kertben, 
Minden  piszkos,  sáros 
Odakint  meg  lassan 
Ébredez  a  város. 

A  JÓ  TESTVÉREK. 


Uci,  nyuci,  anyucinak 
Van  két  kicsi  lánya, 
Egyik  lánya  Ilike, 
Másik  lánya  Lilike  •  .  . 
Csipje  meg  a  kánya ! 

Este,  hogy  az  ebédlőben 

Hatot  üt  az  óra. 

Betekint  a  két  kis  lányhoz 

Uci,  nyuci,  pici,  puci. 

Anyuci  egy  szóra. 

Csak  rájuk  néz  s  mindakettő 

Tudja  mit  jelent  ez, 

Mert  Ilike  és  Lilike 

Jó  és  engedelmes. 

Ott,  ahol  a  gyerekszoba 
Legsűrűbb  homálya 
Hat  órakor  mindakettőt 
Két  kis  csipi-csupi  csupor, 
Két  kicsi  trón  várja. 
Két  kicsi  trón  porcelánbul. 
Egymás  közelében 
S  kéz  a  kézben  Ili,  Lili, 
Elfoglalja  szépen. 

S  addig  ül  ott  igyekezve, 
Hévvel  mindakettő, 
Míg  nem  marad  Ili,  Lili 
Törekvése  meddő. 
Míg  a  nemes  ambíciót 
Siker  koronázza 
S  a  szorgalom  gyümölcsével 
Ekés  a  két  váza. 

Hanem  addig  Ili,  Lili, 
Megmoccanni  sem  mer, 
Ellenőrzi  az  eredményt 
Anyjuk,  vizsga  szemmel. 
S  bábujukat  csakis  akkor 
Adja  vissza  nékik, 
Amikor  az  éma,  léma, 
Pribli-prubli  nagy  probléma 
Meg  van  oldva  végig. 

Hát  egy  este  —  szomorú  est !    - 

Úgy  hat  óra  tájba 

Ül  Ilike,  ül  Lilike, 

Ül,  de  mindhiába. 

Nézik  egymást  szomorúan 

S  nem  tehetnek  róla, 

Egyiknek  sincs  semmi,  semmi 

Icipici  inspiríci. 

Inspirációja. 

Bárhogy  lángolt  bennük  a  szent 

Kötelesség-érzet, 

Hajh,  az  estén  ellenük  volt 

A  kegyetlen  Végzet. 

Eltelik  egy  jő  félóra, 
Eltelik  egy  másik 
S  a  két  kis  lány  vállalata 
Sehogyse  virágzik  I 

Egyszer  csak  az  Ili  arcát 
Boldogság  önté  el : 
„Eka,  béka,  heuréka!" 
Mondogatja  kéjjel. 
Am  Lilike  tovább  is  csak 
Szomorúan  némán. 
Hasztalanul  töri  szöszke 
Ejecskéjét,  fejecskéjét 
A  nehéz  problémán. 

„Jó   tenéked"  —  szól  sóhajtva 
Es  a  hangja  reszket  — 
„Azt,  amit  én  el  se  kezdtem, 
Te  már  befejezted. 
Te  mehetsz    már,  óh  te  boldog. 
Két  perc  múlva  játszol, 
Engem  sorsom  mindörökre 
E  sziklához  láncol  ..." 

Ekkor  Ili  kis  szivében 

Nagy  szánalom  ébred : 

„Ne  félj  Lili,  még  engem  látsz, 

Szerető  testvéred. 

Mig  nekem  van,  neked  is  lesz !" 

S  könnyel  a  szemében : 

Az  eredményt  Lilikével 

Megfelezi  szépen. 

A  testvéri  szeretetnek 
E  példája  vonzó. 
Azért  tehát,  hogyha  egyik 
Testvériekről  van  szó, 
Akármikor,  akármiben 
Szüksége  van  rátok  : 
Egymást  kedves  olvasóim 
Csirbe,   csorba,  csurba,  csarba. 
Cserbe  ne  hagyjátok. 

DAL  A  MOZIRÓL. 


Berta  egy  szép  nyári  estén 

A  körúton  mendegélt, 

Arra  jő  egy  fess  legényke 

S  hencegön  melléje  lép. 

Szól  a  lányhoz  :   „Szép  kisasszony, 

Tartson  vélem,  ha  lehet. 

Jöjjön  a  projektográfba 

Nézni  mozgó-képeket." 

S  mert  a  Berta,  mert  a  Berta  nagy  liba, 

Hát  elment  a  mozi-mozi-mozi-moziba. 

Együtt  ültek  a   sötétben 

Berta  és  az  ifjú  ur, 

Mig  a  vásznon  kergetőzött 

Japán,  angol,  muszka,  bur. 

Körutazást,  vonatrablást 

Tudj'  az  ég  mit  láttak   itt 

S  nem  csupán  a  képek,  ők  is 

Mozgolódtak  egy   kicsit, 

Es  elcsattant  és  elcsattant  mutyiba 

Most  egy  csók  a  mozi-mozi-mozi-moziba. 

Folytatása  volt  a  csóknak. 
Mert  követte  még  nem  egy. 
Sőt  követte  más  egyéb  is, 
Végre  az  már  egyre  megy. 

Mig  köröttük  ámult-bámult, 

Lelkesült  a  balga  nép, 

Berta  halkan  annyit  mondott : 

„Kérem  ez  már  még  se  szép!" 

Es  megtörtént  és  megtörtént  a  hiba  .  .  . 

így  szokás  a  mozi-mozi-mozi-moziba. 

Es  azóta  minden  este 

Berta  és  a  szeladon, 

Együtt  ült  a  mozi  mélyén 

A  sötétben,  egy  padon. 

Mig  egyszer  csak  Berta  bus  lett 

Es  szemében  könnyű  rezg, 

Észrevette,  hogy  gyanúsan 

Gömbö-gömbölyödni  kezd. 

így  van  az,  ha,  igy  van  az,  ha  egy  liba 

Sokat  jár  a  mozi-mozi-mozi-moziba  ! 

BUDAI  xKOCSMAK. 


Midőn  eljö  a  július, 

A  szalmaözvegy,  aki  bus. 

Kirúgni  óhajtván  a  hámbul. 

Este  negyed,  fél-tiz  után, 

Asitva,  unottan,  bután, 

A  budai  kocsmákba  rándul. 

Megy,  bérelt    automobilon, 
Az  oldalán  egy  liliom, 
Kétméteres  szalmakalapban. 
De  nyájas,  kedves  és  kezes 
S  hogy  a  viszony  csak  balkezes, 
jóságos  ég,  hát  mi  van   abban  ? 

Igaz,  a  férj  ugy  szép,  ha  hü, 
De  van-e  köztük  együgyű. 
Van-e  csak  egy  is,  aki  fábul  ? 
Mig  élnek  szalmaözvegyen, 
Nyári  babájuk  hadd  legyen 
Szininövendék,  a  javábul. 

A  vendéglőbe,  mely  tele, 
Beállit  az  özvegy  vele, 
Egy  asztalhoz  letelepednek. 
Ott  spárgát,  rákot  és  libát, 
Őszibarackot,  osztrigát. 
Dinnyét  kivan  a  szende  gyermek. 

A  pincér,  bősz  asztalsorok 
Között  sürög,  forog,  morog, 
Izzadva  s  mégis  halaványan. 
Rekedten  súgja  itt,  meg  ott. 
Hogy  minden,  minden  elfogyott. 
Csak  sonka  és  csak  borjumáj  van. 

£s  virágdíszbe  öltözött 
Olcsó  leanderek   között, 
Miként  elzüllött  philoméla, 
Dolgozik  holmi  muzsikán 
Egy  elszánt,  cincogó  cigány, 
Ki  távolról  sem  Radics  Béla. 

Édes,  idilli    hangulat ! 
A  szalmaözvegy,  hej,  mulat, 
Mindegy  neki,  rosszul-e,  jól-e  ? 
Hozzásimul  egy  puha    váll 
Es  lassankint  fejébe  száll 
Az  illatos  szamóca-bóle. 

A  kocsmára  leszáll  az  éj, 

A  szivekre  a  szenvedély, 

A  szalmaözvegy  menni  készül. 

Feledve  minden  ildomot, 

A  nagykalapos  liliomot 

Hazakiséri  nagy  vitézül  .  .   . 

A  liliom,  —  bár  csupa  sikk  — 
A  Práter-utcában  lakik. 
Ahol  házmester  a  papája. 

Egy  bucsucsók    a  kapuban  .  .  . 
Adieu,   a  liliom  besuhan  .   .   . 
De  holnap  a  Gerbeaudba  várja. 

Éjfél  után  az  óra  egy, 
A  szalmaférj  aludni  megy, 
Fejét  a  párnákba  beássa  .  .  . 
Oh,  boldogságos  drága   est, 
Oh,  drága  kis  lány,  drága  Pest, 
Oh,   budai  kocsmák  varázsa ! 

A  színésznő. 


A  szeme  tiszta,  mint  a  menny, 
Lesüti  szüz-szemérmesen 

A  szinésznö, 
Nem  tesz  olyat,  mi  nem  szabad, 
Es  az  erényre  sokat  ad 

A  színésznő. 

Legyen  olasz,  német,  görög, 
Francia,  angol  vagy  török 

A  szinésznö, 
Legyen  spanyol,  legyen  magyar : 
Mindenütt  sok  vizet  zavar 

A  szinésznö. 

Ha  Budapesten  nem  arat 
Babért,  virágos  kosarat 

A  szinésznö, 
Világos,  mint  az   egyszeregy : 
Mindezekért  külföldre  megy 

A  szinésznö. 

Amig  a  reklám  kerepel, 
Vidáman  vendégszerepel 
A  szinésznö. 

Rubelt,  leit,  dollárt,  kopeket, 
Sőt  koronát  is  gyűjtöget 
A  szinésznö- 

Mindezt  azért  csak,  hogy  legyen, 
Ha  egyszer  majd  férjhez  megyén 

A  szinésznö. 
Gyűjt,  mint  a  szorgos  méhe  mezt 
S  vesz  rajt  egy  grófot  vagy  szinészt 

A  szinésznö. 

De,  mig  csak  férjhez  nem  megyén. 
Őrzi  erényét  hidegen 

A  szinésznö, 
Az  nem  forog  kézen-közön. 
Azt  a  férjének  tartja  fönn 

A  szinésznö. 

Mig  meg  nem  kérik  a  kézit, 
Csak  flörtöl  és  szeretkezik 

A  szinésznö. 
Es  mint  szegény  embert  a  hit: 
Remélni  s  tűrni  megtanit 

A  szinésznö. 

Ha  néha  mégis  —  vér  a  vér  I  — 
Utadrul  óh  Erény,  letér 

A  szinésznö. 
Ez  senkit  föl  nem  háborit 
S  erre  egy  fátylat  ráborít 

A  színésznő. 

Ha  egyszer  aztán  férjhezment. 
Hü  az  urához,  annyi  szent 

A  színésznő, 
Vagy  ha  egyéb,  jobb  dolga  nincs. 
Megcsalja  vigan,  mint  a  pinty 

A  szinésznö. 

És  évről-évre  hizik  ő. 
Olyan  öreg  lesz,  mint  a  kő 

A  szinésznö. 
Mikor  belé-nyes  a  halál, 
Föl,  a  legkékebb  mennybe  száll 

A  szinésznö. 

Szivszélhüdés  ...  a  rendes  ok- 
Hogyan  jut  hozzá,  az  titok, 

A  szinésznö  .   .   . 
Mert  mig  a  földi  létbe  tart, 
Szivet  raktáron  sohse  tart 

A  szinésznö. 

EZÜSTKANALAK. 


Oh  lant,  öreg  víg  cimbora, 
Fölajzom  húrjaid  ma. 
Ne  bántson  ajkak  bibora  ! 
A  bambákat  se  szidd  ma  ! 
Dalod,  hogy  jó  hatást  tegyen. 
Középfajú,  hizlalt  legyen. 
Repüljön,  mint  a  sólyom : 
S  a  kanalakról  szóljon. 

Dalod  ne  légyen  bacchanái. 
Legyen  tanköltemény  ez : 
Nagyon   sokféle  a  kanál. 
Megdönthetetlen  tény  ez. 
Van  fakanál,  van  vaskanál. 
Van,  mely  csatorna,  oly  kanál. 
Vagy  magyarul  kanális 
Es  van  ezüst  kanál  is. 

Mióta  Pest  és  Buda  áll, 
Születnek    nemzedékek : 
Értékes  az  ezüstkanál 
Es  öt  ellopni  vétek. 
Mikor  a  vendég  vacsorál. 
Tiltja  az  illem,  a  morál : 
A  kanalakat  végül. 
Hogy  elvigye  emlékül. 

E  tilalom  oly  egyszerű, 

De  még  sincsen  hatása. 

Nálunk  mesésen  népszerű 

A  kanalak  lopása. 

Ezüstkanalát  lop  ma  itt 

A  gót,  a  tót,  a  frank,  a  britt, 

Söt  Traján  ivadéka 

Is  lop  vagy  egyet  néha. 

Es  a  világon  itt  meg  ott 
A  kanalak  lopódnak. 
Az,  aki  még  ma  nem  lopott. 
Lop  majd  esetleg  holnap. 
Statisztikánkból  kiderül. 
Hogy  Magyarország  jár  elül 
Ezűst-kanál  lopásban  .   .  . 
Csak  ebben,  semmi  másban. 

Minálunk  minden  nagy  alak, 
Akit  az  ország  tisztel, 
Lopott  már  néhány  kanalat. 
Ha  biró,  ha  miniszter. 
Legyen  szegény  vagy  milliomos. 
Csak  egy  dolog  a  bizonyos 
—  így  mondaná  a  Pol.  Corr.  — 
Hogy  kanalat  lop  olykor. 

Ha  lopni  nem  szokott  ma   már. 
Lopott  kezdetbe  .  .  .  régen  .  .  . 
Kit  ez  a  vád  bánt,  nagy  szamár, 
Nincs  ebbe  semmi  szégyen. 

Loptunk  mi,  ők,   ti,  én,  te,    ö. 
Az  ipse  és  az  illető, 
Az  országból  kiűznék. 
Ki  a  lopástól  szűz  még. 

Kanál-lopáson  kezdi  el 
A  karriert  az   ember. 
Kanál-lopás  már  fél-siker, 
Bolond,  ki  lopni  nem  mer. 
Aki  kanált  kanálra  csent, 
Élvezheti  a  szép  jelent. 
Ha  sokat  összehordott : 
Elérhet  szép  rekordot. 

Hát  este  és  ebéd  alatt 
Es  délután  és  délbe 
Lopjunk  urak  csak  kanalat 
Ne  hagyjuk  soha  félbe. 
Mert  jő  a  bus,  a  zord  halál, 
A  sirban  nincs  ezüst-kanál, 
Bármit  mond  Ensel-Réső, 
Már  aztán  lopni  késő. 

Mig  pihenünk  a  hant  alatt, 

Hadd  Írják  föl  a  kőre : 

„Lopott  néhány  száz  kanalat 

Es  meghalt   egyelőre, 

Oh  balga  vándor  meg  ne  szóld, 

A  néhai  kanál-lopót, 

Ha  van  eszed  s    igyekszel : 

Te  is  fogsz  lopni  egyszer !" 

ÉJJEL  AZ  ÁLLATKERTBEN. 


Este,  midőn  a  gömbölyű  hold, 

Mint  ingyen  villamos  lámpa, 

Kigyúl  a  gyémántokba  öltözött 

Kis  csillagok  között 

Es  levilágít  szeretet  hazámra 

Budapestre : 

A  nép,  a  jó  nép,  enyhülést  keresve 

Boldogan 

Berohan 

Az  uj  állatkertbe, 

Hol  igazi  kőszálon 

Tanyáz  az  igazi  zerge 

Es   beton-jégmezőkön 

Ődöng 

A  jegesmedvék  kerge 

Serge. 

A  közönség  elszéled 

A  kertben,  hol  zajos  az  élet. 

Itt  a  nyájas  vendéglőben 

Katonabanda  muzsikál. 

Amott  a  medvék  zord  barlangja  áll, 

A  szomszédban  a  sakál 

Es  a  kávéház 

Tanyáz. 

A  kis  tó  körül 

Szemnek,  szívnek  gyönyörül, 

Kis  villamos  gombok 

Izzanak    sárgán. 

Féllábon  állván 

Szunnyad  a  gólya 

S  az  életét  szidja. 

Szegénynek  nincs   protekciója, 

Éjjel  kettőig  ki  van  világitva- 

Az  ingó 

Nyakú  flamingó, 

Nemkülönben 

A  szárcsák,  kanalas-gémek 

Nézik  magukat  egy-egy  villamos  gömbben 

Es  azt  sóhajtják:   „A  fene  enné  meg!" 

Fejét  egy  lud  a  szárnya  alá  dugta, 

Es  kél  az  ajkán  mélabús  ima : 

„Az  embernek  még  éjszaka  sincs  nyugta, 

Nehéz  állatnak  lenni  ma !" 

A  krokodil  s  a  teknős-béka 

Is  föl-fölriad  néha-néha 

Viszont  a  kigyó  és  a  többi  hal,  gyik 

Nyugodtan  alszik. 

Akváriumban  lakni  jó  ! 

Mig  arra  nem  robog  az  expressz. 

Akkor  kitör  a  nagy  ribillió, 

Hallatszik  ezer  nesz, 

Bőgés,  csipogás  nyerités. 

Hogy  reng  belé  a  kőkerités. 

A  sok  szikla,  árok 

Mentén,  szerelmes  párok 

Oldalognak, 

Andalognak. 

A  farkasok  tövében 

Egy  hölgy  azt  mondja  :   „Szépen  !" 

Mikor  egy  ur  azt  sóhajtja :    „Szeretlek !" 

Odvába  húzódik  a  foltos  petymeg. 

Hangosan  hortyog  a  leopárd, 

Az  éjszakázás  neki  nagyon   árt. 

A  viz  alá  bukik  a  fóka, 

Mert  ennek  a  sok  zajnak  a  fele  se  móka. 

Az  oroszlánketrec  előtt 

Mindenki  lábujjhegyen 

Megyén 

S  ijedt 

Léptekkel  továbbsiet. 

Eszébe  jut  a  régi,  nagy  igazság. 

Melyet  leírt  egy  városi  tanácsos  : 

„Az  alvó   oroszlánt 

Fölkelteni  nem  tanácsos." 


Minden  oly  hangulatos 

Es  a  belép5-dij  csak  egy  hatos. 

A  padokon 

Egymással  rokon 

Lelkek  üldögélnek. 

Az  állatkertben  éjjel  szép  az  élet! 

Egymáshoz  simulnak, 

Szem  szembe  néz, 

Kézben  a  kéz, 


182 


A  lomb  sürü, 

Ilyenkor  mellékes  a  jegy-gyürü, 

A  lényeges  csak  egy :  az  ifjú  vér. 

Az  ur  csókot  kér 

S  a  hölgy,  akinek  az  arca  piros, 

Kötődve  mondja : 

„Nincs  más  gondja  ? 

Az  állatok  etetése  tilos!" 

